ועדת הכלכלה, כנסת 20, פרוטוקול מספר 370, 2016-11-29 18:00

איתן כבל: שלום לכולם, ערב טוב, גברתי מנהלת הוועדה, היועצת והיועצות המשפטיות, גברתי הרשמת, אדוני הדובר, חבר הכנסת אילטוב, אנחנו בדיון שלישי – ואני מקווה שגם אחרון, וכך יהיה גם – בנושא פרק ח' מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018), התשע"ז-2016 מ/1083, סעיפים 27-18,2, 28(2)-(5) בעניין הפרטת מערך הפצת השידורים הקרקעי בטכנולוגיה ספרתית (עידן ) מתוך רישיון שידורים לגורם המפעיל והפצת השידורים גם באינטרנט.

איתן כבל: זה דיון שלישי, ואני מתכוון שהוא גם יהיה אחרון.

איתן כבל: איפה מר אפורי?

<קריאה: הוא נמצא בחו"ל.

<לאה ורון: בשיחות הטלפון שמר אפורי עשה לוועדה התחייבו שכן - - -

איתן כבל: חברים יקרים, אני רוצה להזכיר שבדיון האחרון הודעתי – ולא לחינם אישרנו את כל הסעיפים – להוציא את אותן נקודות שבהן קבענו שאנחנו בדין ודברים בין האוצר לביני לבין הגופים השונים שעל סדר יומנו: זכויות יוצרים, הפקות מקור, פרסומות, תשלום דמי הפצה, אמות מידה במכרז וערוץ הקניות.

איתן כבל: תחת זכויות יוצרים הכנסנו את מלי, את אקו"ם, טלי, אפורי וכל הגורמים האחרים.

איתן כבל: אמרתי שבכוונתי להגיע בישיבה הבאה לכדי החלטות.

איתן כבל: הגיע זמן קריאת שמע של שחרית.

איתן כבל: אנחנו כבר לא הולכים לעשות את הדברים יותר ממה שהתכוונו.

איתן כבל: אם לכשישוב מר אפורי מהגולה הדוויה עם כל מיני הערות, ואנחנו נשתכנע שמדובר בהערות של "היום הרת עולם, היום תעמיד במשפט" אז אני לא אהסס להגיש רביזיה, ונקיים דיון סביב אותו עניין שמצריך טיפול.

איתן כבל: אין לנו עניין לגנוב – במירכאות, כמובן – שום דבר לאורך כל הדרך.

איתן כבל: זאת אמונתי בחקיקה, גברתי , וכך אני תמיד פועל.

איתן כבל: לכן זה לא העניין.

איתן כבל: זה לא יעכב אותנו.

איתן כבל: אני לא מתכוון לקיים פה דיוני התמקחות.

איתן כבל: לשמחתי, התפתח משא ומתן ברוח הדברים.

איתן כבל: אני אמרתי את דברי למי שצריך, וגם קיימתי שיחות עם מי שצריך כדי לנסות לגשר על הפערים מתוך רצון כן שהפרויקט שקוראים לו הפיכת עידן פלוס לפלטפורמה מתחרה להוט וליס תצא לדרך באופן שהיא באמת תהיה גורם מתחרה.

איתן כבל: שלא תתבלבלו.

איתן כבל: עם כל מה שאנחנו מוסיפים עליה, בסופו של עניין אני כבר מאוד סקפטי.

איתן כבל: לכן צריך להיות מאוד זהיר בעניין הזה, שלא נמצא את עצמנו מבלים פה לילות כמו שעשיתי עם חיבור מפעלים לגז.

איתן כבל: קיבלנו חוק מחורבן, הוצאנו חוק מפואר, ועד היום אנחנו ממלאים עם בלונים.

איתן כבל: אז אני לא רוצה שגם פה נשב ונעבוד, גברתי המנהלת, ובסוף יהיה לנו חוק על הפנים.

איתן כבל: ראשון הדוברים חבר הכנסת אילטוב שיציג את התייחסותו, בבקשה.

רוברט אילטוב: תודה, כבוד היושב-ראש, אני ביקשתי שתיתן לי את זכות הדיבור ראשון כיוון שאני רוצה להשאיר את כל המלאכה לך.

רוברט אילטוב: העליתי באחד הדיונים את סוגית הרישיון הקבוע של הערוצים הייעודיים.

רוברט אילטוב: אכן אמיר ביקש ממני להתחיל את הדיונים גם מול האוצר - -

איתן כבל: אני מציע שתתחיל מהסוף.

רוברט אילטוב: בקיצור, הגענו להסכמות.

איתן כבל: יפה.

רוברט אילטוב: הוסכם שהבקשה שלי תתקבל פה - -

איתן כבל: אמור את בקשתך.

רוברט אילטוב: הבקשה היא לתת לערוצים ייעודיים רישיון קבע.

רוברט אילטוב: במידה שזה לא ניתן אז להאריך את הזמן לחמש שנים.

רוברט אילטוב: שנית, לגבי דמי הפצה לערוצים ייעודיים בפלטפורמה מתחרה – הגענו להסכמות עם נציגי האוצר שתהיה הגנת ינוקא לערוץ 9.

רוברט אילטוב: חשוב שערוץ 9 ייכנס לפלטפורמה חינמית ולא יהיה בפלטפורמות של דמי מינוי של החברות הקיימות.

<קריאה: - - -

רוברט אילטוב: אני הבנתי שהגענו להסכמות, אבל אם אתה חושב שלא הגענו להסכמות אז גם אין בעיה.

רוברט אילטוב: אנחנו נגיע להסכמות או שנדע להגיע להסכמות.

רוברט אילטוב: חשוב שערוץ 9 יהיה בפלטפורמה הזאת וייהנה מהגנת ינוקא מכיוון שאנחנו מדברים על אוכלוסייה מאוד גדולה.

רוברט אילטוב: בדרך כלל בערוץ צופים שאין להם יכולת כלכלית להתחבר ללוויין ולכבלים.

רוברט אילטוב: לכן חשוב לתת את הפלטפורמה לאותם אנשים שאינם יכולים לקבל את זה חינם.

רוברט אילטוב: אם יש לנו הפלטפורמה החינמית הזאת אז בטח הערוץ הזה צריך להיות פתוח לציבור הזה.

<אתי בנדלר: אני מוכרחה לומר שלא הצלחתי להבין את הבקשה.

<אתי בנדלר: ערוץ 9 הוא ערוץ ייעודי.

<אתי בנדלר: ערוץ ייעודי יכול, כמובן, להיות מופץ בפלטפורמה הזאת.

<אתי בנדלר: השאלה היא של דמי הפצה?

רוברט אילטוב: נכון.

רוברט אילטוב: המצב הכלכלי של ערוץ 9 מאוד קשה- -

<מירי נאור אליאס: אפשר לחדד את זה לערוצים ייעודיים, בבקשה, ולא רק ערוץ 9?

<מירי נאור אליאס: אני חושבת שזה מתבקש.

<לאה ורון: מי את, בבקשה?

<מירי נאור אליאס: מירי נאור מערוץ 20.

איתן כבל: סליחה, גברתי, הרי בשלט הגענו גם לערוץ 20.

איתן כבל: אז כל אחד בתורו.

<מירי נאור אליאס: אני מבקשת לחדד.

איתן כבל: גברתי, אני לא מבקש עכשיו את עזרתך.

איתן כבל: אני לא אמנע מלעסוק בערוץ 20.

איתן כבל: הרי לא הפתעת אותנו עם הבקשה.

<מירי נאור אליאס: אני שמחה.

איתן כבל: זאת לא בקשה מפתיעה, אז תנוח דעתך.

איתן כבל: נכון, קרן, כבר גמרת לכולם את הראש?

איתן כבל: בבקשה, חבר הכנסת אילטוב, סיים.

רוברט אילטוב: לגבי דמי הפצה באופן כללי, לדעתי, אם המדינה רוצה לייצר פלטפורמה מתחרה אז צריך להתייחס גם לסוגיה הזאת בהתאם, והפלטפורמה צריכה להיות חינם.

רוברט אילטוב: אלה הן הנקודות.

רוברט אילטוב: תודה.

איתן כבל: תודה, אדוני.

איתן כבל: אסף, בבקשה.

<אסף וסרצוג: לגבי הבקשה לרישיון – זה לא במסגרת החקיקה.

איתן כבל: אני אמרתי את זה גם לחברי חבר הכנסת אילטוב שזה לא במסגרת, אבל מה שתחליטו.

<דנה נויפלד: זה לא החוק הזה אפילו.

<דנה נויפלד: אנחנו נמצאים בחוק ה-DTT בכלל.

רוברט אילטוב: היו הרהורים בעבר שהדברים לא יהיה בחוק הזה.

רוברט אילטוב: אבל הכנסנו כי רצו להיכנס.

רוברט אילטוב: זאת פרקטיקה מקובלת.

איתן כבל: השאלה אם אתה מכניס את עצמך לפה אם אתה לא מחליש את העניין.

איתן כבל: אתה יודע מה, אני לא יודע.

רוברט אילטוב: בדרך כלל אנחנו מכניסים תיקונים לחוק.

<דנה נויפלד: אני מנסה להבין מה ההצדקה להתייחס למסגרת הזיכיון של ערוץ 9.

רוברט אילטוב: כי רוב הערוצים הייעודים או קיבלו הארכה או קיבלו רישיון קבוע, והם לא.

<דנה נויפלד: הם לא קיבלו רישיון קבוע.

<איתמר חרמון: כל רישיון ניתן לתקופה מסוימת.

<איתמר חרמון: כשתסתיים התקופה, אם המועצה תצא למכרז זה כמו כל רישיון שניתן במכרז.

<איתמר חרמון: כל הערוצים הייעודיים ניתנו על סמך מכרז שהתקיים.

רוברט אילטוב: אני מבקש להעלות את זה בהצבעה.

איתן כבל: אין לי בעיה להעלות את זה בהצבעה, רק תתייחסו - - -

<דנה נויפלד: אני מנסה להבין מה הסיבה.

רוברט אילטוב: הסיבה היא שלא ניתן יותר להאריך להם את הזיכיון ואת הרישיון.

רוברט אילטוב: זאת בעיה.

<איתמר חרמון: כמו כל אחד שנגמר לו הרישיון.

<דנה נויפלד: מכרזית נקבעה תקופת הזיכיון.

<דנה נויפלד: הזכות ניתנה – לכמה שנים?

<איתמר חרמון: ל-10, לדעתי.

<איתמר חרמון: אם אני זוכר נכון.

רוברט אילטוב: כל המערכות עברו לרישיון קבוע.

איתן כבל: בוא נסכם.

רוברט אילטוב: זאת בדיוק הבעיה.

רוברט אילטוב: כל המערכות עברו לרישיונות קבועים או האריכו להם את התקופה.

איתן כבל: ולהם לא.

רוברט אילטוב: להם לא.

רוברט אילטוב: לכן נוצר מצב שהם נפגעים.

איתן כבל: אני מציע את הדבר הבא.

איתן כבל: אתה יודע, אני אשמור על זכותך כמו שאמרתי בדיון הקודם.

איתן כבל: נראה לי שלפי התגובה של אנשי המקצוע זה נפל עליהם.

איתן כבל: גם אם סגרת את זה עם מי שסגרת את זה, והוא לא בדיוק הידק את זה וידע לסגור עד הסוף, אני מציע שתניח את זה לפני, ואני אניח את זה בפני הגורם המקצועי.

איתן כבל: בוודאי, יש לנו עד 8 בדצמבר את כל הזמן שבעולם.

איתן כבל: אתה תמיד יכול להגיש רביזיה, ואני אאפשר לך, כמובן, בלי צורך ברביזיה אחרי שנסיים את העניין.

איתן כבל: אם תתעקש ותחליט שזאת הפלטפורמה הנכונה אני אביא את זה לפה, אין לי בעיה.

איתן כבל: אין לי כאן עניין יוצא דופן עם הערוץ.

איתן כבל: לכן בעניין הזה תבוא בדברים איתם, ואני אאפשר לך להעלות את זה.

איתן כבל: לא ייגרע מקומך.

רוברט אילטוב: אני רק לא מבין עם מי אני צריך לסכם בסוף.

איתן כבל: אתה צריך לסכם את זה עם האוצר שמביא את החוק.

רוברט אילטוב: אבל אני סיכמתי.

איתן כבל: אבל הם לא סגרו עם הגורם המקצועי איך עושים את זה.

איתן כבל: זה לא מספיק.

איתן כבל: בסוף צריך מישהו שייקח את הדברים ולעשות אותם מקצועית, משפטית.

איתן כבל: אני לא יודע איך לעשות את זה.

איתן כבל: אני לא מתיימר לעשות דברים שאני לא יודע לעשות אותם.

איתן כבל: אני גם לא רוצה להעלות סתם ככה.

איתן כבל: אתה יודע שאני איתך בעניין, אבל אני רוצה לעשות את זה בצורה נכונה.

רוברט אילטוב: זה לא מקובל בכנסת להוסיף סעיפים לחוק?

<אתי בנדלר: קודם כול ודאי שאפשר.

<אתי בנדלר: ברור שיש נושא של תיקון הצעות חוק, הרי לשם כך מתכנסת ועדה.

<אתי בנדלר: אבל אנחנו - - - קודם כול את העניין שבלבד שההצעה לא תחרוג מגדר הנושא.

<אתי בנדלר: אני לא יודעת אם הם רוצים לטעון נושא חדש או לא - -

רוברט אילטוב: הם יכולים לטעון.

<אתי בנדלר: לכאורה הם יכולים לטעון, אבל מכל מקום, משאני שומעת על הנושא לראשונה – אני אפילו לא יודעת איך להגיב עליו.

רוברט אילטוב: הנה המכתב.

רוברט אילטוב: הוא לא חתום - -

איתן כבל: סליחה.

איתן כבל: דנה, בבקשה.

<דנה נויפלד: אני חושבת שהכוונה של חבר הכנסת אילטוב – בעבודת המטה במשרד התקשורת בעקבות המלצות ועדת פילבר דובר על מעבר שהוא לא רק לערוצים הייעודיים.

<דנה נויפלד: כרגע המשטר של רישיונות קיים בערוצים המסחריים, ובערוצים הייעודיים בכבלים ובלוויין יש עדיין משטר של זיכיונות.

<דנה נויפלד: המצב לא השתנה.

<דנה נויפלד: יש דיון בעניין הזה בעקבות המלצות של ועדת פילבר.

<דנה נויפלד: אבל אין עדיין שר שאימץ ולא החלטות שהועברו למישור של חקיקה.

<דנה נויפלד: ככל שהשר יאמץ את ההמלצות של הוועדה יכול להיות שזה יעבור למישור של חקיקה.

<דנה נויפלד: ואז יכול להיות שיהיה פתרון במסגרת שלא קשורה דווקא לערוץ 9 או למכרז הספציפי הזה או לזיכיון הספציפי הזה.

<דנה נויפלד: יכול להיות שמעבר למשטר של רישיונות בכלל חקיקת השידורים, כי היום זה לא המצב; לא כל בעלי זכות שידור הם במשטר של זיכיונות.

<דנה נויפלד: זה קיים בשביל להעביר את הערוצים המסחריים.

<דנה נויפלד: זאת הייתה הצעת חוק, והוועדה ישבה פה במשך חודשים.

רוברט אילטוב: גם אני ישבתי פה.

<דנה נויפלד: זה לא משהו שנעשה בתוך תיקון של סעיף מסוים.

<דנה נויפלד: אם לצורך כך אתה מדבר על הארכת הזיכיון אז בוודאי זה לא עניין של חמש שנים; כי אם יהיה תיקון חקיקה כזה בסופו של דבר אז אין שום הצדקה להאריך בתקופה כה ארוכה.

<דנה נויפלד: בכל מקרה המעבר מזיכיון לרישיון בחקיקה היה הליך מאוד מורכב.

<דנה נויפלד: הוא בטח לא היה הליך של סעיף אחד שנכנס במסגרת כזאת.

רוברט אילטוב: אני לא מסכים.

רוברט אילטוב: לא ברור לי.

<אתי בנדלר: זה דבר שצריך לשקול אותו, זה מה שאני אומרת.

איתן כבל: חבר הכנסת אילטוב, אני לא אגרע את זכותך.

איתן כבל: אני מבקש שתסגור את זה עם האוצר.

רוברט אילטוב: לא.

רוברט אילטוב: אני מבקש להעלות את זה להצבעה.

רוברט אילטוב: פשוט מאוד.

דוד ביטן: אני רוצה להבין – רק מה שהאוצר רוצה עושים פה?

דוד ביטן: או משרד המשפטים?

איתן כבל: אין כאן שאלה של אוצר או לא.

איתן כבל: אין כאן שאלה של תמיכה או התנגדות.

דוד ביטן: אבל כל היום אנחנו צריכים לרצות אותם.

איתן כבל: לא, האוצר בכלל לא אמר מילה.

איתן כבל: לא אמר מילה.

דוד ביטן: מי התנגד?

<דנה נויפלד: אף אחד לא התנגד.

<אתי בנדלר: אני לא מכירה את ההצעה.

<אתי בנדלר: אני לא יכולה אפילו לתת ייעוץ אם זה טוב או לא טוב, ראוי או לא בהתייחס להיבטים המשפטיים של זה.

רוברט אילטוב: אני מקבל תשובות חיוביות ובסוף אומרים שלא מסכימים.

איתן כבל: לא אמרו דבר כזה.

איתן כבל: בוא נעשה את זה בצורה מכובדת.

רוברט אילטוב: הבנתי את עמדתך.

איתן כבל: אני לא אעלה את זה היום.

איתן כבל: היועצת המשפטית תיתן את ההתייחסות המקצועית שלה.

<אתי בנדלר: אם בכלל יש צורך.

איתן כבל: אם בכלל יש צורך.

<אתי בנדלר: אני לא יודעת מה הוסכם.

<אתי בנדלר: אני גם לא בטוחה שהבנתי עד הסוף.

<אתי בנדלר: אני אפילו לא יודעת מה לכתוב.

<אתי בנדלר: אני לא מכירה את זה.

דוד ביטן: - - -

איתן כבל: זה לא קשור.

איתן כבל: הם לא מתנגדים.

איתן כבל: אתה כבר על 100 לפני שהתחלנו.

<לאה ורון: אנחנו רוצים להבין על מדובר.

<לאה ורון: מה הוא מבקש.

<אתי בנדלר: חבר הכנסת אילטוב דיבר על הגנת ינוקא.

<אתי בנדלר: אני אפילו לא הבנתי על איזו הגנת ינוקא הוא מדבר.

<אתי בנדלר: ניסיתי לתרגם את ההצעה כדי להבין על מה מדובר בכלל.

רוברט אילטוב: אתם רוצים שאני אחזור על זה?

איתן כבל: חבר הכנסת אילטוב, אמרתי את זה בצורה ברורה.

איתן כבל: אני לא עושה את זה לאחרים, וקל וחומר לא לך.

איתן כבל: דוד, אני מציע שתאט.

איתן כבל: אתה על 100 לפני שהתחלנו.

דוד ביטן: אני אגיד לך את האמת?

דוד ביטן: לא, אני לא רוצה.

איתן כבל: צודק.

איתן כבל: הכול בסדר.

איתן כבל: אל תכניס את עצמך לסרטים לבד.

<לאה ורון: הוועדה הגיעה עד פסקה (ה) אם אני לא טועה.

איתן כבל: אני מציע שלפני ההקראה יהיה פשוט יותר לסכם את הנקודות שביקשנו לסכם אותן, ואז בהקראה יהיה הרבה יותר קל.

איתן כבל: אסף, תציג לנו את זכויות יוצרים.

איתן כבל: כשאני אומר זכויות יוצרים זה המפיקים - -

<אסף וסרצוג: הפקות מקור בנפרד - -

איתן כבל: הפקות מקור, זכויות יוצרים, פרסומות.

איתן כבל: תזכור שבזכויות יוצרים יש לנו גם האולפנים, כלומר מר אפורי; פרסומות, תשלום דמי הפצה, אמות מידה במכרז וערוץ הקניות.

איתן כבל: אני מציע שתשלום דמי הפצה וערוץ הקניות תשאיר לסוף.

<אסף וסרצוג: לגבי הפקות מקור קודם כול היינו צריכים להדק את ההגדרה של נתחי אישור, מה ששמנו 10%.

<אסף וסרצוג: לכן גם הוספנו מספר שיהיה קבוע בחקיקה.

<אסף וסרצוג: זה יהיה 10% או ארבע מאות מיליון שקל.

איתן כבל: אני רוצה לכוון אותך, ברשותך.

איתן כבל: אם מציגים את זה לא מובהר אז מתחילות שאלות.

<אסף וסרצוג: בסדר גמור.

איתן כבל: אתה מדבר אתי על זכויות יוצרים.

<אסף וסרצוג: לא על זכויות יוצרים, על הפקות מקור.

<אסף וסרצוג: קודם כול היינו צריכים להדק את ההגדרה מה זה הינוקא של נתחי השוק.

<אסף וסרצוג: אז כתוב: 10%, 20%.

<אסף וסרצוג: היום שוק הטלוויזיה הרב-ערוצית הוא כארבעה מיליארד שקל, ולכן כתבנו שזה יהיה 10% או ארבע מאות מיליון שקל, הנמוך ביניהם.

<אתי בנדלר: מר וסרצוג מדבר על סעיף 12ב החדש המוצע – הגדרה של היקף פעילות רחב.

איתן כבל: אבל אני לא רוצה להתחיל משם ולעבור ככה.

<אסף וסרצוג: חייבים את זה כדי שאוכל להסביר את ההפקות.

איתן כבל: כדי שתנוח דעתם של אנשים אני מבקש שיגיד ככה:

איתן כבל: הפקות מקור – הסיכום; לא בלשון המשפטית, אלא א', ב', ג'; זכויות יוצרים – א', ב', ג'.

<אסף וסרצוג: בסדר.

<אסף וסרצוג: אין בעיה.

<אתי בנדלר: אני מאוד אשמח לבדוק את הניסוחים, אני רק צריכה גם להבין על מה מדובר.

איתן כבל: ניתן לך.

<אסף וסרצוג: לגבי הפקות מקור – הגנת ינוקא תופחת החל מ-5% נתח שוק או מאתיים מיליון שקל.

<אסף וסרצוג: זה יהיה היקף של 4.5% השקעה בהפקות מקור מתוך סך ההכנסות שלו.

<אסף וסרצוג: באמצע יש מדרג נוסף של 7.5% שזה יעלה ל-6% השקעה - -

איתן כבל: בשאיפה שזה יגיע ל-10%.

<אסף וסרצוג: מתוך שאיפה שיגיע גם ליותר.

<אסף וסרצוג: ב-10% הוא בחובה מלאה מקבילה למה שיש להוט וליס.

איתן כבל: יש על זה הסכמה מול המפיקים.

<אסף וסרצוג: לגבי הנושא של היוצרים שמתקשר להפצת השידורים על האינטרנט – שם שני חלקים - -

איתן כבל: זה מה שנקרא "סעיף אפורי".

<אסף וסרצוג: לא בהכרח.

<אסף וסרצוג: זה סעיף המריבה.

איתן כבל: זה סעיף המריבה.

<אסף וסרצוג: יש שם החלק של אתר עידן פלוס, זאת אומרת השידור שעולה היום לאוויר של הערוצים הפתוחים שיהיה במקביל גם על אתר אינטרנט של עידן פלוס לטובת הציבור.

<אסף וסרצוג: יש שם סוגיה נוספת שספקי תוכן בפלטפורמות רב-ערוציות יוכלו לקבל את הערוצים לשידור על גבי האינטרנט.

<אסף וסרצוג: בחלק השני כל ספק תוכן, פלטפורמה רב-ערוצית, תוכל לקבל את הערוצים.

<אסף וסרצוג: הסדרנו שם את כל נושא זכויות היוצרים גם מול תמיר אפורי.

<אסף וסרצוג: אולי יש עוד כמה ניואנסים כי הוא כרגע בחו"ל, אבל גם מול היוצרים המקומיים.

<אסף וסרצוג: בסוגיה של עידן פלוס על גבי האינטרנט עדיין קיימת מחלוקת מול תמיר אפורי לגבי הנוסח של הסעיף.

<אסף וסרצוג: הוא דורש שינויים מסוימים שאנחנו לא מסכימים להם.

איתן כבל: אמור.

<אסף וסרצוג: זה שינוי מהותי בסעיף.

<אסף וסרצוג: כשנקריא את הסעיף זה יהיה ברור.

איתן כבל: אני נותן לך רק את הכותרות של זה כדי שנבין באיזו דרך אנחנו הולכים עכשיו.

איתן כבל: רק אמור לי איפה מהם אי ההסכמה שלכם עם עורך דין אפורי.

<אסף וסרצוג: משרד המשפטים מסבירים את זה טוב ממני, והם לא פה - -

<קריאה: הם בדרך.

<אסף וסרצוג: אוקיי.

<אסף וסרצוג: אנחנו מתייחסים לשידור על גבי אתר האינטרנט כשידור ראשוני, כלומר שידור שמקביל לשידור שמופץ באוויר.

<אסף וסרצוג: מכיוון שכך חלים עליו אותם כללים שחלים על השידור המופץ על גבי המערך, ולא נדרשות תוספות של ניסוחים כדי לעגן מהן ההסכמות שהערוצים צריכים להגיע אליהן מול בעלי - - -

איתן כבל: לא צריך לבקש אישור פעם נוספת.

<אסף וסרצוג: זה לא אומר שלא צריך להסדיר את התשלומים, כמובן, אבל זה לא אומר שצריך לקבל אישור נוסף.

<אסף וסרצוג: לדעת תמיר אפורי, צריך להבהיר את הדברים האלה ולשנות את הנוסחים.

<אסף וסרצוג: פה המחלוקת.

איתן כבל: בבקשה, מוטי אמיתי.

<מוטי אמיתי: אני מנכ"ל הפדרציה לתקליטים.

איתן כבל: קודם כול אתה יכול להגיד תודה שהגענו להבנות.

<מוטי אמיתי: זאת התפרצות לדלת פתוחה.

<מוטי אמיתי: קודם כול אני רוצה לפתוח במילות תודה.

<מוטי אמיתי: תודה רבה לכבוד היושב-ראש, תודה רבה לחברי הכנסת שבהחלט נתנו לנו רוח גבית מצוינת.

<מוטי אמיתי: זה המקום – ואני אומר את זה בשמי באופן אישי – להגיד תודה גם לאנשי האוצר, ואולי זה לא מקובל כאן סביב השולחן; לאסף שהיה לנו לאוזן קשבת ולאנשי משרד המשפטים שהשתדלו ללכת לכיווננו לאור הרוח שהם קיבלו מכם.

<מוטי אמיתי: אם רק נחדד את הנקודה שאסף דיבר עליה לעניין המחלוקת בין האוצר לבין תמיר אפורי זה רק לעניין עידן פלוס, להלן המפעיל, בנושא ערוצי החובה.

<מוטי אמיתי: זאת אומרת הפטור שהאוצר רוצה לתת לאותו מפעיל - -

איתן כבל: אני אעצור אותך.

איתן כבל: אל תיתן לי פרשנות עליו.

איתן כבל: הבעיה היא לא שלנו כחברי ועדה.

איתן כבל: אנחנו יכולים לראות את הדברים כפי שהם מובאים.

איתן כבל: אם יהיו בעיות זה כבר ברמה של מדינת ישראל, שתמצא את הדרך.

איתן כבל: תודה.

איתן כבל: מלי, את רוצה להגיד משהו?

<מלי פולישוק בלוך: כן.

<מלי פולישוק בלוך: אכן חל מהפך – לא בגישה, כי הגישה מהיום הראשון הייתה פה חיובית אלינו מהיושב-ראש ומכל חברי הכנסת שהשתתפו כאן בכמה ישיבות שהיו.

<מלי פולישוק בלוך: זה לא דבר של מה בכך, אנחנו לא רואים את זה כמובן מאליו.

<מלי פולישוק בלוך: אנחנו מודים מאוד לחברי הכנסת וכל היושבים סביבם שהבינו את הצורך בתמיכה בזכויות יוצרים.

<מלי פולישוק בלוך: שלא תחשבו שאנחנו לגמרי מאושרים, אבל כמו שאמרת, אדוני היושב-ראש, צריכים כל אחד ללכת לקראת האחר.

<מלי פולישוק בלוך: אכן עשינו זאת בנפש חפצה.

<מלי פולישוק בלוך: ויתרנו על חלק מהדברים שחשבנו שאפשר לוותר עליהם, ובלבד שהזכויות שלנו והיצירות הכלולות בהן יהיו מוגנות.

איתן כבל: תודה.

<יוחאי רוטנברג: אני יוחאי.

איתן כבל: אני יודע.

איתן כבל: זה לעניין הזה?

<יוחאי רוטנברג: זה לא לעניין הזה, אבל אני לא מוצא איפה אפשר להכניס את זה.

איתן כבל: לא.

איתן כבל: אתה רוצה לדבר על הטלוויזיה הקהילתית.

<יוחאי רוטנברג: לאן מכניסים את זה.

איתן כבל: אני יודע.

איתן כבל: אתה אורח נכבד היום, אבל עשינו כברת דרך.

איתן כבל: אני אאפשר לאדוני בבוא העת.

איתן כבל: לא ייגרע מקומך.

איתן כבל: עניין של אמות המידה במכרז, בבקשה.

<חגית ברוק: יש לנו הצעה לנוסח לגבי אמות מידה.

איתן כבל: יהיו אמות מידה.

<אתי בנדלר: כן, אני יודעת.

איתן כבל: אני יודע שהם דיברו אתך.

איתן כבל: תאמרי את הקווים הכלליים של ההצעה.

איתן כבל: אני רוצה להזכיר שכשהתקיים הדיון בכל הנוגע לזה, האם תיכתבנה אמות מידה במכרז או לא, אני הכרעתי שתיכתבנה אמות מידה במכרז; גם הראינו שאמות מידה כבר קיימות.

איתן כבל: נדמה לי שהיועצת המשפטית של הוועדה, המשנה ליועץ המשפטי, הראתה שכבר קיימות בחוק אמות מידה בעניין חוק הרשות השנייה.

איתן כבל: לכן גם ביקשנו שיהיו כאן גם אמות מידה.

איתן כבל: אל תקריאי אותן, אבל תהיינה אמות מידה - -

<אסף וסרצוג: זה מבוסס על מה שהוועדה ביקשה.

איתן כבל: בדיוק.

איתן כבל: כשנגיע להקראה נתווכח האם זה מספיק מבחינתנו, האם זה עונה, האם להוסיף או להוריד.

איתן כבל: אבל יש נוסח.

<אתי בנדלר: אני רוצה להעיר הערה שקשורה לעניין.

<אתי בנדלר: מדובר באמות מידה שהן רלוונטיות לבחירת הגורם המפעיל הפרטי.

<אתי בנדלר: בסופו של דבר אמת המידה הרלוונטית לעניינינו זה היקף ההפקות המקומיות שהוא מציע.

<אתי בנדלר: אמת המידה הזאת רלוונטית לא לבחירת גורם מפעיל פרטי, אלא למתן רישיון לשידורים.

<אתי בנדלר: כי ועדת המכרזים היא ועדת מכרזים של משרד האוצר ומשרד התקשורת שבוחרת גורם מפעיל פרטי שהוא הגורם שמפעיל את הברזלים – כך קראנו לזה.

<אתי בנדלר: אחרי שיינתן לו היתר ההפעלה המועצה לשידורי כבלים ולוויין אמורה לתת לו רישיון כללי לשידורים.

<אתי בנדלר: אני שואלת, איך יכול להיות שוועדה של משרד האוצר ושל משרד התקשורת - -

<אסף וסרצוג: והמועצה חברה בה.

<אתי בנדלר: אבל זאת לא החלטה של המועצה לגבי היקף ההפקות המקומיות.

<דנה נויפלד: תמשיכי – ואז מה?

<אתי בנדלר: יש עם זה קצת בעיה.

<אתי בנדלר: כי נניח שבסופו של דבר אתם תבחרו - -

<דנה נויפלד: אבל זאת בעיה שהוועדה - -

<אתי בנדלר: אני רוצה להסביר.

<אתי בנדלר: בדרך כלל מי שמפרסם מכרזים - -

<דנה נויפלד: את כרגע משכנעת למה לא כדאי להכניס את זה לחוק.

<אתי בנדלר: לא.

<אתי בנדלר: אולי צריך לעשות ועדה משותפת.

<אסף וסרצוג: אולי נתאר שוב את המכרז.

<אתי בנדלר: תתאר את המכרז.

<אסף וסרצוג: המכרז, כמו שאמרנו על ההפרטה של המערך, מורכב משני חלקים: אחד זה ההפעלה – שקראנו לו "הברזלים", שזאת ההפצה של השידורים הפתוחים כמו שהיא היום; והרישיון להפיץ שידורים נוספים על גבי הקיבולת הפנויה במערך שזה רישיון שידורים מקביל לשידורים של הוט ויס עם שינויים מסוימים.

<אסף וסרצוג: לצורך העניין, גם היתר ההפעלה וגם הרישיון יהיו נספח למכרז, כך שמי שמתמודד יכיר וידע על מה הוא מתמודד.

<אסף וסרצוג: כך שכשהוא זוכה, נכון שהמועצה רשאית להעניק אבל הוא בעצם - -

<אתי בנדלר: נספח הרישיון זה נספח רישיון שכובד אך ורק במועצה לשידורי כבלים ולוויין.

<אתי בנדלר: אין לוועדת המכרזים שום say בעניין הזה?

<אסף וסרצוג: לא.

<אסף וסרצוג: שום say.

<אתי בנדלר: האם זה ברור?

<דנה נויפלד: רגע, בכל הכבוד, אנחנו נמצאים כרגע מול נוסח שהוועדה הציעה.

<דנה נויפלד: זה לא משהו שאנחנו מביאים - -

<אתי בנדלר: ברור.

<דנה נויפלד: אז עכשיו את מציעה להפוך את כל - -

<אתי בנדלר: אני לא מציעה.

<אתי בנדלר: אני בודקת השלמה לרעיון.

<דנה נויפלד: אז ההשלמה לרעיון הוא כזה.

<דנה נויפלד: המבנה כאן הוא קצת מורכב.

<דנה נויפלד: אגב, זאת לא פעם ראשונה שזה קורה.

<דנה נויפלד: יש לנו דוגמות כמו כשיש הקצאה של מכרז על תדרים, והגורם שמקצה תדרים הוא ועדת תדרים שזה גורם אחר במשרד התקשורת שמתקן את הרישיון.

<דנה נויפלד: יש לנו דוגמות למצב שבו אנחנו עושים קווץ'.

<דנה נויפלד: בסדר?

<אתי בנדלר: זה ממש לא ככה.

<דנה נויפלד: את הרישיון מעניקה המועצה לשידורי כבלים.

<דנה נויפלד: הרישיון הזה יהיה נספח למכרז כדי ליצור ודאות בקרב הגורם המתמודד במכרז.

<דנה נויפלד: פה מדובר על הצעה אקסטרה על גבי מה שכתוב ברישיון.

<דנה נויפלד: זה נוכח הבקשה-דרישה של הוועדה.

<דנה נויפלד: הרכב ועדת המכרזים משקף את הנכס שנמכר.

<דנה נויפלד: קודם כול הנכס שנמכר הוא התשתית.

<דנה נויפלד: מי שזוכה במכרז, יש לו אפשרות לבקש רישיון ולנצל את התשתית הזאת עד תום.

<דנה נויפלד: לכן הדגש בוועדת המכרזים הוא על כך שמדובר במכרז תשתיתי.

<דנה נויפלד: יחד עם זאת יושבת-ראש המועצה – בגלל היבטי התוכן – חברה בוועדת המכרזים, יושבת ראש המועצה.

<דנה נויפלד: זה האיזון שנעשה בין העובדה שהנכס שמוצע למכרז הוא התשתית שאפשר לעשות בו שימוש גם למתן שירות שהוא שידורים.

<אתי בנדלר: אני רק רוצה להפנות את תשומת הלב שאחרי שנגמר הפרק של מתן היתר הפעלה מגיעים לפרק של מתן רישיון לשידורים כלליים.

<אתי בנדלר: זה מנוסח כפי שזה מנוסח בכל מקום.

<אתי בנדלר: כמובן, המועצה רשאית לתת רישיון לשידורים כלליים, אבל בעצם ה"רשאית" כאן היא בלשון "חייב", כי שיקול הדעת של המועצה במתן רישיון במקרה הזה שואף לאפס.

<אתי בנדלר: בעצם הוועדה של הברזלים מחייבת מתן רישיון על-ידי המועצה.

איתן כבל: אוקיי.

איתן כבל: אתי, כשנגיע לסעיף נרחיב בו, אבל העלית את הנקודה.

איתן כבל: ברשותכם, אני מבקש לעבור לפרסומות, ערוץ הקניות, תשלום דמי הפצה והנושא האחרון - - אנחנו עוברים לפרסומות.

איתן כבל: אני רוצה להגיד משהו, ודוד בן-בסט העלה את הנקודה הזאת.

איתן כבל: אני השתכנעתי מהאוצר שמדובר בהליך סטנדרטי.

איתן כבל: זה לא שאתה עושה פרסומות; אתה עושה או פרסומות או דמי מנוי.

איתן כבל: אפילו פניתי אליך ישירות.

איתן כבל: זה מועתק כפי שהוא ממה שכתוב בהוט וביס בדברים שלהם.

<יורם מוקדי: הלוואי.

איתן כבל: חברים יקרים, אני מציע לכל אלה שהיו פעם בשירות הציבורי ואלה שיצאו, ואלה שנמצאים עכשיו בשירות הציבורי, ואולי יום אחד ייצאו – שיתכנסו יום אחד ויסדרו נוהל נדבר – נוהל דיבור משותף.

איתן כבל: כי כאילו כל אחד לא עבד פה פעם; ההוא נכנס כאילו יש חוקים חדשים – אני לא המצאתי את זה.

איתן כבל: אסף, בבקשה.

איתן כבל: זאת נקודה שאם יורם מוקדי אומר את זה אז הטורים שלי בפיצוץ.

<אסף וסרצוג: כמו שתיארת במדויק, היום חוק עידן פלוס מאפשר להעלות ערוצים נושאיים שיהיו ממומנים או מדמי מינוי או מפרסומות.

<אסף וסרצוג: נזכיר שערוץ נושא הוא העילה של ערוץ ייעודי וחוק התקשורת.

<אסף וסרצוג: הרעיון הוא שהיו אמורים להיות מפורסמים מוכרזים על-ידי מועצת הכבלים והלוויין, ואז אנשים פרטיים היו יכולים להוסיף ערוצים משלהם על גבי המערך.

<אסף וסרצוג: בעצם מה שעשינו זה שהעתקנו את המצב הקיים, רק שעכשיו במקום שיהיה בעל ערוץ נושאי שלפני כן בחוק יכול היה להחזיק עד ארבעה ערוצים ואף מעבר לכך באישורים מסוימים, יש אותה פרוצדורה; הוא יוכל להעלות ערוצים שימומנו או מדמי מינוי או מפרסומות.

<אסף וסרצוג: אם הם ממומנים מפרסומות הוא לא יוכל לקחת דמי מינוי מהציבור, אלא הם צריכים להיות פתוחים.

איתן כבל: תודה.

איתן כבל: דוד בן-בסט, בבקשה.

איתן כבל: אחרי כן יורם מוקדי.

<דוד בן בסט: זה נכון מה שאסף אמר שכיום בחוק אפשר להעלות ערוצים ייעודיים שממומנים בפרסומות.

<דוד בן בסט: הפחד שלנו הוא שגם מי שלא קנה את הברזלים יכול להעלות כמה וכמה ערוצי נישה.

<דוד בן בסט: ערוצי הנישה האלה שהם מתקציבים מאוד קטנים יצטרכו להיות ממומנים או מפרסומות או מדמי מינוי.

<דוד בן בסט: אנחנו מבקשים שזה יהיה מדמי מינוי; כי ברגע שאתה מעלה עוד כמה וכמה ערוצי נישה שצריך כסף בשביל זה, כי זה ערוצים בתקציבים קטנים – לא כמו ערוץ 22 או ערוץ 10 – זה ריסוק עוגת הפרסום עבור תחנות הרדיו.

<דוד בן בסט: תחנות הרדיו האזורי מקבלות כ-4.5% מהתקציב הכללי, שבא ממדינת ישראל.

<דוד בן בסט: זה גרושים.

<דוד בן בסט: אבל זה טוב לנו, ואנחנו מתקיימים מזה.

<דוד בן בסט: כל תוספת או כל שינוי - -

איתן כבל: אבל אני שואל אותך, דוד – אילו המצב היה שבפלטפורמות הקיימות זה היה להיט.

איתן כבל: אתה אומר שאם אני מביא עוד דבר כזה ומעמיס אותו על הכתפיים שלך, ניחא.

איתן כבל: אבל זה ממש לא להיט.

איתן כבל: אתה יודע שכדי שיהיה מימון מפרסומת לערוץ נישה, כפי שאתה מגדיר אותו, מקסימום יכול לכתוב: "תאכל סביח אצל עובד בגבעתיים".

<דוד בן בסט: זה הפחד שלי.

איתן כבל: אני יודע, אני מבין את זה.

איתן כבל: עובדה שעד לרגע זה אם הוא רק יממן את עצמו מהסביח של עובד בגבעתיים הוא לא יצליח להקים פלטפורמה.

איתן כבל: לכן עד היום כולם בחרו ללכת באופן של דמי מנוי ולא פרסומות.

איתן כבל: מרוב שאנחנו מורידים - - - זה לא משהו אמתי, הפרסומות.

איתן כבל: אני חושב שבפרסומות יש חלוקה של השוק, ויורם מוקדי מכיר את זה היטב.

איתן כבל: כל עוד מאז ועדת פלד זה לא השתנה – זה מה שחשבתי שוועדת פילבר הייתה אמורה לעשות, לסדר את השוק מחדש.

איתן כבל: אבל היא לא עשתה את זה.

איתן כבל: אני לא נכנס לזה עכשיו.

איתן כבל: לכן אני אומר לך שאין לך מה לחשוש פה.

<דוד בן בסט: זה בדיוק העניין – הסביח של מוישה זה גרוש וחצי.

<דוד בן בסט: זה מצטבר.

איתן כבל: אבל גם גרוש וחצי שנדרש להקמת ערוץ נישה אתה לא יכול להיבנות ממנו, בכל הכבוד.

איתן כבל: עובדה שלא תמצא אחד בכל ערוצי הנישה - - יורם מוקדי, בבקשה.

<יורם מוקדי: היום ערוץ נישה לא יכול לפרסם.

<יורם מוקדי: אז אם יש לך ערוץ חיים טובים או ערוץ בריאות או ערוץ האוכל אסור לו היום לפרסם.

<יורם מוקדי: אם אני רוצה היום לפרסם או יס רוצה לפרסם - -

<קריאה: ערוצים ייעודיים יכולים.

<יורם מוקדי: - - החוק הקיים אומר שכל אחד מ-180 הערוצים שאני משדר היום רוצה לשדר פרסומות, ולכן אני צריך לעבור אישור ממשלה, שר, ועדת כלכלה.

<יורם מוקדי: זה אני אקבל בעוד הרבה שנים, כנראה, בגלל מצב שוק הפרסומות.

איתן כבל: אבל אם אתה רוצה להקים ערוץ נישה חדש - -

<יורם מוקדי: לפי החוק הקיים היום אני צריך לעבור מכרז שתפרסם המועצה לשידורי כבלים ולוויין.

<יורם מוקדי: כאלה עד היום רק ערוץ 20, ערוץ 9 וערוץ מוסיקה 24.

<איתמר חרמון: והערוץ הערבי.

<יורם מוקדי: נכון, באפיק 31.

<יורם מוקדי: מה שקורה זה שלא פורסמו עוד מכרזים אז אף אחד לא יודע אם יש קופצים או לא.

איתן כבל: מוקדי, חשבתי שאתה הולך להאיר את עיני.

<יורם מוקדי: אני מאיר.

איתן כבל: אתה לא מאיר.

<יורם מוקדי: ברור שאם תיתן היום לערוץ החיים הטובים לפרסם הוא יפרסם.

איתן כבל: מוקדי, אתה לא מאיר.

איתן כבל: אתה עושה לי גירודים בעיניים.

איתן כבל: אתה לא מאיר לי את העיניים.

איתן כבל: אני חשבתי שתבוא אלי עם תובנה שתפיל אותי.

איתן כבל: אתה לא מביא לי שום תובנה.

<יורם מוקדי: אומרים שהמצב הקיים לא משתנה.

<יורם מוקדי: הוא מאוד משתנה.

איתן כבל: לא, סליחה.

איתן כבל: דוד בן-בסט התכוון לא למה שאתה.

<דוד בן בסט: התכוון, התכוון.

איתן כבל: תעשה לי טובה.

<דוד בן בסט: תרשה לי להסביר את עצמי.

<דוד בן בסט: אני דיברתי על ערוצי נישה.

<דוד בן בסט: כיום אתה לא יכול להעלות ערוצי נישה.

איתן כבל: אני מכיר את זה.

איתן כבל: אתה תגיד פעם את עמדתך.

איתן כבל: אני כבר יודע מה אתה רוצה לומר.

<דוד בן בסט: אתה מדבר אלי?

איתן כבל: לא, זה שבאינטרנט הכול פתוח ואפשר.

איתן כבל: אבל אני אתן לך, אין בעיה.

<דוד בן בסט: ברגע שאתה מאפשר לערוצי נישה לעלות עם פרסומות בתקציבים מאוד נמוכים אתה מזיז את עוגת הפרסום - -

איתן כבל: אין לי ויכוח, דוד.

<דוד בן בסט: אני יודע.

<דוד בן בסט: תרשה לי, ברשותך.

<דוד בן בסט: ישבנו עם אסף וניסינו להגיע להבנות.

<דוד בן בסט: לדעתי, הגענו להבנות, אבל אני לא רואה את אסף.

איתן כבל: הוא הולך להביא את ההבנות.

<דוד בן בסט: אז אם הוא יביא את ההבנות אז אולי נראה איפה אנחנו נמצאים.

איתן כבל: אסף, מה עם ההבנות?

איתן כבל: חצי ערוץ יהיה פרסומות - - - לפי אזורים?

<אסף וסרצוג: ניסינו להבדיל בין ערוץ נושאי, כמו שהיה לפני כן, לבין ערוץ נוסף.

<אסף וסרצוג: אנחנו בעצם מחליפים את הערוצים הנושאיים בערוץ נוסף.

<אסף וסרצוג: אני מבין את החשש שדוד מעלה.

<אסף וסרצוג: אני לא יכול להגיד שאני מסכים במאת האחוזים - -

איתן כבל: עובדה שזה לא קרה.

<אסף וסרצוג: גם זה לא קרה.

<אסף וסרצוג: גם עוגת הפרסום - -

איתן כבל: אל תגיד "עוגת הפרסום".

איתן כבל: אל תפתח את זה.

<אסף וסרצוג: לכל עולם יש נתח השוק שלו.

<אסף וסרצוג: החשש הוא ברור.

<אסף וסרצוג: אנחנו ננסה לחשוב אם יש איזושהי דרך שאפשר למצוא.

<אסף וסרצוג: אני לא מבטיח.

<זיו מאור: - - - יימצא פתרון בדיוק לסוגיה הזאת?

<אסף וסרצוג: לא מבטיח.

<אסף וסרצוג: מידע כזה מבטל את חוק התקשורת.

<זיו מאור: אני מנכ"ל האגודה לזכות הציבור לדעת.

<זיו מאור: לשוק הרדיו האזורי יש פסאדה.

<זיו מאור: יש הרבה מאוד תחנות רדיו שמתפקדות דה-פקטו כרדיו - -

איתן כבל: זיו, למה אתה תמיד חייב להתחיל עם סיפור?

איתן כבל: תגיע לעניין.

<זיו מאור: אני מסיים את הנקודה.

<זיו מאור: תחנות רדיו רבות מתפקדות בפועל כתחנות רדיו שאינן אזוריות.

<זיו מאור: ההגבלה הטכנולוגית על השידור שלהן לא נאכפת, ובצדק.

<זיו מאור: אפשר להפסיק להתייחס לתחנת רדיו אזורית כמו זאת שנמצאת בבעלות של דוד בן-בסט, לפתוח אותה לתחנת רדיו ארצית.

<זיו מאור: שוק הפרסום שלו יתרחב באופן טבעי, ואפשר יהיה להפסיק את ההגבלה שמכבידה על הצרכן והופכת את התכנים שלו להרבה יותר יקרים, ולפתוח את תחום הפרסומת לערוצי טלוויזיה שכרגע שידור הפרסומות אסור להן.

<זיו מאור: ככה כולם יהיו מרוצים.

<זיו מאור: לפתור בעיה רגולטורית אחת - -

<דנה נויפלד: זה רעיון יפה.

<דנה נויפלד: כשאתה מוצא את התדרים בשביל להפוך את שש-עשרה תחנות הרדיו לארציות אז תודיע לנו ונדבר על זה.

<זיו מאור: בפועל זה המצב כרגע - - -

איתן כבל: אני מודה לך על הספר שנכרוך עם כל הרעיונות.

<זיו מאור: אני רק אתייחס בנקודה להערה של היושב-ראש לגבי תכנון מחדש של שוק התוכן.

<זיו מאור: אני מסכים שהייתה כאן החמצה.

<זיו מאור: אני רק מבקש קשב כדי שאוכל לסיים מהר כי לפעמים אני זורק דברים שיכולים להיכנס לחוק מעבר להצהרות בעלמא.

<זיו מאור: המצב הטכנולוגי שקיים כרגע משנה את שוק הפרסום בצורה דרסטית.

<זיו מאור: אפשר להטמיע טכנולוגיות חדשות בשוק הטלוויזיה שיאפשרו לא להתחרות בדוד בן-בסט, ובה בעת לאפשר לערוצי נישה לפרסם - - -

איתן כבל: זיו, אני יכול להעיר לך בחברות?

<זיו מאור: בשמחה.

איתן כבל: אני תמיד אוהב לשמוע את דעותיך, ועד היום לא עזרת לי בכלום.

<זיו מאור: זה משום שאדוני - -

איתן כבל: אני אומר לך דוגרי.

איתן כבל: אולי יום אחד קולך יישמע ברמה.

איתן כבל: אבל אני כבר במאני טיים.

איתן כבל: אני צריך פתרונות.

<זיו מאור: אז - - - לאפשר לשדר פרסומות לכל מי שמעוניין.

<דוד בן בסט: אפשר להציע משהו, אדוני היושב-ראש?

איתן כבל: כן, תציע.

<דוד בן בסט: אני מבקש לשבת עם אסף ואולי עם יושב ראש הקואליציה, ולנסות להגיע לפתרון.

איתן כבל: עם יושב-ראש הקואליציה לא תגיע.

איתן כבל: זה ארבעה נגד אחד.

<דוד בן בסט: אנחנו ניסינו קודם לדבר.

<דוד בן בסט: הבנתי - -

<אסף וסרצוג: הבנתי את הטענה שנאמרה, ואנחנו ננסה למצוא איזשהו - - -

<דוד בן בסט: אפשר לצאת עכשיו לכמה דקות?

איתן כבל: עכשיו לא יוצאים לשום מקום.

<דוד בן בסט: מתי שתגיד.

איתן כבל: תודה רבה.

איתן כבל: אני חושב שאתה עלית על הענף הכי גבוה בעץ, אבל אנחנו ננסה להוריד אותך קצת, ונמצא דרך יחד.

איתן כבל: אתה יכול לעשות ככה עם הראש.

איתן כבל: תודה, דוד.

איתן כבל: אנחנו עוברים עכשיו לערוץ הקניות.

איתן כבל: בבקשה, אסף.

<אסף וסרצוג: הטיעונים עלו בדיון שבו עלתה דרישת ערוץ הקניות להיות מופצים על המערך.

<אסף וסרצוג: אנחנו עומדים מאחורי זה שצריכה להיות הגנת ינוקא שבעל רישיון מיוחד יעלה בהמשך.

<אסף וסרצוג: אין אינטרס ציבורי.

<אסף וסרצוג: המערך הוא מוגבל.

<אסף וסרצוג: בניגוד להוט ויס שכמות הערוצים היא בלתי מוגבלת, כאן אנחנו מוגבלים לעשרים ושמונה ערוצים באיכות רגילה.

<אסף וסרצוג: שישה כבר תפוסים ועוד כמה הולכים להיתפס בקרוב מאוד אם נצליח בהפרטה.

<אסף וסרצוג: זה משאיר מעט מאוד מקום.

<אסף וסרצוג: לכן כל ערוץ הוא קריטי מבחינת האטרקטיביות של ההפרטה.

<אסף וסרצוג: כמובן, זה לא מונע מערוץ הקניות לבוא יום אחרי כן לגורם שיזכה, ולהגיד לו שהוא רוצה לעלות, ולהגיע להסכם ביניהם.

איתן כבל: תודה.

איתן כבל: בבקשה, אדוני.

<דב אברמוביץ: אני מטעם ערוץ הקניות.

<דב אברמוביץ: את הדברים הסברנו בפעם הקודמת.

<דב אברמוביץ: אנחנו לא שומעים הצעה שיש בה פתרון.

<דב אברמוביץ: כדי לסבר את האוזן אני רוצה להבין מה המספרים.

<דב אברמוביץ: 10%, לפי הנתונים כיום אם אני לוקח רק את אלה שיעברו מהוט ויס בעתיד, זה מאה שבעים אלף איש.

<דב אברמוביץ: אובדן חשיפה של מאה שבעים אלף איש לערוץ הקניות - -

איתן כבל: אתה היום בעידן פלוס?

<דב אברמוביץ: כן.

<אסף וסרצוג: אתה לא בעידן פלוס.

<דב אברמוביץ: נכון.

<דב אברמוביץ: בערוץ הקניות לא.

איתן כבל: אתה כבר יושב פה כל כך הרבה, אז לפחות ששמך ייכנס לפרוטוקול.

איתן כבל: בבקשה.

<ניסים טל: אני ניסים טל, סמנכ"ל הנדסה של הרשות השנייה.

<ניסים טל: עידן פלוס.

<ניסים טל: הוא מתכוון שאם אנשים עוזבים את הוט ואת יס - -

איתן כבל: אל תסביר לי למה הוא מתכוון.

איתן כבל: זה הבנתי.

איתן כבל: אני שאלתי שאלה אחרת.

<ניסים טל: לא יהיה להם ערוץ הקניות.

<ניסים טל: הם יעברו לסלקום T.

<ניסים טל: V או לגורם אחר.

איתן כבל: ניסים, שאלתי שאלה פשוטה.

איתן כבל: היום יש עידן פלוס במתכונת הפושטית שלו.

איתן כבל: האם אפשר לקנות את ערוץ הקניות?

<ניסים טל: לא.

<ניסים טל: זה בדיוק העניין.

איתן כבל: דוד, אני רוצה את הראש שלך בעניין.

דוד ביטן: אמרת שאני לא חושב טוב.

איתן כבל: אני חוזר בי.

דוד ביטן: אז אני בעד.

דוד ביטן: גם אם לא תחזור בך אני אשמע.

איתן כבל: בסדר.

איתן כבל: אני גם חשבתי על זה.

איתן כבל: יש סיטואציה שאי אפשר לעזור לכולם גם אם אתה רוצה.

איתן כבל: זה לא עניין אישי פה.

איתן כבל: מה אנחנו עושים פה כל הזמן?

איתן כבל: אנחנו אומרים, אנחנו מעלים את עידן פלוס, ועכשיו בואו נהרוג אותו.

איתן כבל: זאת אומרת כל שנייה אנחנו מעלים רעיון חדש איך להרוג את הפלטפורמה החדשה.

איתן כבל: דרך אגב, הכול מסיבות נכונות, שאף אחד לא יטעה.

איתן כבל: אין אף טענה שעלתה כאן מהיוצרים ומהפקות מקור שהיא לא מתקבלת על הדעת.

איתן כבל: בסוף אנחנו צריכים לשבת ולהכין את רשימת הנושאים, וצריך לקבל החלטה.

איתן כבל: אני אומר בצורה הכי רצינית – אילו הייתם על הפלטפורמה של עידן פלוס היום, ונגרע מקומכם, היית רואה אותי מגדל ציפורניים בשנייה ונלחם עבורכם.

איתן כבל: אבל מה אתה מבקש ממני?

איתן כבל: בעת הזאת שרוטשילד הגיע, כיוון שאני מנסה לייצר בכלל – שאלוהים יודע מי יתחרה על זה – אתה אומר לי, נכון, אני לא מופיע, אבל למרות זאת אני רוצה להופיע.

איתן כבל: זה כשאומר לך אסף שאין מניעה בעתיד שתנהל משא ומתן שתהיה על הפלטפורמה אם זה מספיק חשוב לך.

איתן כבל: אתה מבין מה קורה פה?

איתן כבל: הוא לא רוצה פרסומות, זה לא רוצה זה, זה רוצה שזה יהיה עם שלושה גלגלים, זה רוצה כך וזה רוצה אחרת.

איתן כבל: אי אפשר.

איתן כבל: תחת איזה ערוצים הם?

<אסף וסרצוג: בעלי רישיון מיוחד.

איתן כבל: כמה יש כאלה?

דוד ביטן: רק הם.

דוד ביטן: אני שואל אותך שאלה – זה שירות לתושבים.

דוד ביטן: למה שלא יקבלו את זה גם בעידן פלוס?

<אסף וסרצוג: איזה אינטרס ציבורי יש בערוץ הקניות?

<דב אברמוביץ: זה לא בסדר.

<דב אברמוביץ: נתתם לנו רישיון.

איתן כבל: סליחה, לא נכון, דב.

<אסף וסרצוג: מה זה "נתתם".

<אסף וסרצוג: לקחתם.

איתן כבל: תחת איזו כותרת הם נכנסים?

<אסף וסרצוג: רישיון מיוחד.

דוד ביטן: והם היחידים.

<אסף וסרצוג: הם היחידים.

איתן כבל: אבל אולי יהיו אחרים?

<אסף וסרצוג: אולי.

דוד ביטן: כבר עשרים שנה זה לא היה.

איתן כבל: לא בגלל זה - -

<אסף וסרצוג: - - - לראות את התנאים לרישיון מיוחד.

<ניסים טל: בשנים הקודמות היו עוד ערוצים.

איתן כבל: סליחה, אני ביקשתי עזרה?

איתן כבל: אני רוצה להבין.

איתן כבל: אם הוא יחיד, אז המשמעות היא שאין בעיה.

איתן כבל: כי אתם אמרתם לי שהפס קצר, אי אפשר לדחות עוד.

<אסף וסרצוג: זה לא שבגלל שהוא אחד יכולים לבוא עוד.

<אסף וסרצוג: שוב – כמות הקיבולת היום על המערך - -

איתן כבל: יפה, זה מה שאני מדבר עליו – כמות הקיבולת.

איתן כבל: היא הנותנת.

איתן כבל: אני צריך להיות מומחה?

איתן כבל: אני מדבר על זה.

איתן כבל: זה לא שאתה אומר לי, שהוא רק אחד.

איתן כבל: זה רק אחד פה, וזה רק אחד פה, וזה לא פרסומות – זה העניין.

איתן כבל: אם היה רק אחד, ואולי יבוא מישהו הייתי אומר לו, קח אתה.

איתן כבל: אבל זה לא אתה.

איתן כבל: מה ההבדל בינך לבין כל הפלטפורמות האחרות שגם תרצינה להיות?

איתן כבל: אני מבין אתכם, זה בנפשכם, אני לא מזלזל.

איתן כבל: אני לא במקום כזה.

איתן כבל: אלא שאני אומר לכם שבסוף אם אתה בפנים – מישהו אחר בחוץ.

איתן כבל: אני שואל את עצמי, ואני אומר גם לך, דוד - -

דוד ביטן: אתה רציני?

דוד ביטן: כבר חצי שעה אתה שם אותי במתח, ואני שומע אותך חצי שעה.

איתן כבל: אני לוקח בחשבון כמה זמן לוקח לך להבין, ואחר כך אתה הולך לדבר ברדיו ואומר הפוך.

דוד ביטן: בסדר.

דוד ביטן: רדיו זה רדיו.

דוד ביטן: עזוב.

איתן כבל: בשורה התחתונה אני מנסה להגיד לכם שזה לא הוגן להעדיף אתכם על כל גורם מסחרי אחר.

איתן כבל: זה גורם מסחרי.

איתן כבל: אילו הייתם על הפלטפורמה קודם – אין לי מילים.

איתן כבל: אבל לא הייתם על הפלטפורמה.

איתן כבל: אם אנחנו מעבירים אתכם אני הייתי הולך לבג"ץ – למה צריך להעדיף אתכם על הפלטפורמה מאשר גופים מסחריים אחרים שאולי גם רוצים להיות על הפלטפורמה, וברגע ששמת אותם נגרע מקומם.

דוד ביטן: הם היחידים.

איתן כבל: לא - -

דוד ביטן: עזוב, הבנתי.

דוד ביטן: אבל כרגע הם היחידים שיש להם רישיון.

איתן כבל: דוד, אתה לא - -

דוד ביטן: אני בעניין.

דוד ביטן: אבל אני מנסה להסביר לך שבטענה לבג"ץ - -

איתן כבל: לא, אתה טועה.

איתן כבל: זה על חשבון גורמים אחרים.

איתן כבל: בסוף זה מקום על הפס.

דוד ביטן: אני דווקא חושב שאתה צודק לא מכל הטעמים שאמרת.

דוד ביטן: אבל תשכנע אותנו אם יש לכם משהו להגיד.

איתן כבל: בבקשה, דב.

<דב אברמוביץ: אתה בעצם שאלת שאלה, האם יש שינוי בסטטוס קוו, כי היום אני לא בעידן פלוס, ולמה אני רוצה להיות בעידן פלוס.

<דב אברמוביץ: כמו שהסברתי השינוי בסטטוס קוו הוא שכיום יש חובת נשיאה שלי בכל השידור הרב-ערוצי בהוט וביס.

<דב אברמוביץ: בהצעת החוק הזאת שהוועדה דנה בה הולכים להקים מפעיל רב-ערוצי נוסף.

<דב אברמוביץ: לכן יש שינוי בסטטוס קוו.

איתן כבל: למה לא ביקשתם - - -

<דב אברמוביץ: כיום עידן פלוס זה מערך טכנולוגי להפצת שידורי ברודקסט.

<דב אברמוביץ: זה הכול.

<דב אברמוביץ: זה גם מה שנאמר בזמנו.

<דב אברמוביץ: זה בסך הכול מערך טכנולוגי.

<דב אברמוביץ: לכן לא נגרע מצבך מזה שכיום אני לא נמצא בעידן פלוס.

<דב אברמוביץ: אבל היום אתם הולכים לבנות מתחרה להוט וליס.

<דב אברמוביץ: כיום הסטטוס קוו הוא שיש לי חובת נשיאה בכל השידור הרב-ערוצי.

<דב אברמוביץ: לכן כשאתה אומר שתקים מישהו שיתחרה, וייקח נתח שוק ניכר, אבל אתה לא תהיה שם – אתה כן פוגע בי.

איתן כבל: זה לא שמישהו אחר - -

דוד ביטן: - - -

איתן כבל: הוא ייכנס למשא ומתן.

איתן כבל: שישלם להם ויעלה.

דוד ביטן: למה אתה נמנע מהעניין הזה?

איתן כבל: הוא רוצה שיהיה לו מסלול ירוק.

<דב אברמוביץ: ערוץ קניות זה מודל מסחרי מיוחד.

<דב אברמוביץ: לכן יש לו גם חובת נשיאה, כיוון שלא קונים אותו כמינוי.

<דב אברמוביץ: אתה לא אומר שאתה רוצה מינוי לערוץ הקניות.

<דב אברמוביץ: זה ערוץ שהוא שם ואתה מבקר בו וקונה מדי פעם.

<דב אברמוביץ: זה המודל המסחרי שלו.

דוד ביטן: אז למה אתה לא רוצה להגיע להסכם?

<איתמר חרמון: למען הדיוק, לערוץ הקניות היום יש רישיון מיוחד בהוט.

<איתמר חרמון: במובן הזה הוא חייב נשיאה.

<איתמר חרמון: ביס זה על בסיס הסכמה מסחרית.

דוד ביטן: למה אתה לא יכול לעשות את זה בעידן פלוס?

<דב אברמוביץ: עידן פלוס יעדיפו להעלות בקיבולת שיש להם ערוץ פרימיום שמבחינתם יהיה יותר אטרקטיבי למשוך מינויים מאשר ערוץ קניות.

<דב אברמוביץ: ערוץ קניות צריך להיות בפלטפורמה, אבל לא ילכו ויעשו איתי את ההסכם הראשון כדי להעלות אותי.

<דב אברמוביץ: בלי החשיפה הזאת אני לא יכול לשרוד.

איתן כבל: דב, אנחנו נגיע לסעיף הזה.

איתן כבל: אני רק אומר לך, אני לא אוכל.

<דב אברמוביץ: עוד נקודה אחת.

<דב אברמוביץ: הכלל הראשון ברפואה וגם ברגולציה זה קודם כול – אל תעשה נזק.

<דב אברמוביץ: כרגע כל הגורמים הנוספים שאולי יעלו – הם לא עלו.

<דב אברמוביץ: כרגע יש ערוץ שהשאלה היא לא האם לתת לו רישיון או לא לתת לו.

<דב אברמוביץ: הוא קיים.

<דב אברמוביץ: כבר החליטו שיש לו אינטרס ציבורי, והממשלה עשתה מכרז כדי לתת לו את הרישיון שיש לו.

<דב אברמוביץ: אל תהרגו אותו.

<עמית ליאור: - - -

איתן כבל: עמית ליאור, הוא דיבר אליך?

איתן כבל: אתה גם רוצה לגבות ממנו אחוזים מהיצירה?

<קריאה: - - -

איתן כבל: תירגע.

איתן כבל: גמרנו את עניינכם.

איתן כבל: אל תתערב בעניינם של אחרים.

<דב אברמוביץ: הקמתם אותו; יש מאות משפחות שמתפרנסות ממנו.

<דב אברמוביץ: יש אינטרס ציבורי שאולי לא כולם פה חושבים שהוא קיים, אבל הוא קיים.

איתן כבל: דב, תודה.

איתן כבל: אני לא השתכנעתי.

איתן כבל: אנחנו נגיע לסעיף, ונקיים את הדיון.

<דנה נויפלד: כן.

<דנה נויפלד: אבל אני רוצה להזכיר.

<דנה נויפלד: כל הנושאים שעולים פה הם מאוד חשובים, אבל בסוף צריך לזכור שאם רוצים שיהיו מתמודדים במכרז אז כל תוספת מטילה עוד הגבלות שיצמצמו את מספר המתמודדים.

<דנה נויפלד: מה המגבלות כרגע להתמודד במכרז בתחום התקשורת?

<דנה נויפלד: א', יש הגבלה של בעלויות צולבות.

<דנה נויפלד: זה קיים בכל חקיקת התקשורת - -

איתן כבל: בינתיים קונים לא רע.

<דנה נויפלד: אני רק אומרת מה המגבלות.

איתן כבל: אוקיי.

<דנה נויפלד: שנית יש עכשיו חוק הריכוזיות.

<דנה נויפלד: יש מגבלות על חוק הריכוזיות.

<דנה נויפלד: אחרי שהורדנו את המגבלות של תחום הבעלויות הצולבות, הגבלנו את המתמודדים בישראל, הגבלנו את הריכוזיים שגם הם לא יכולים, ועכשיו אנחנו גם מצמצמים את המתמודדים מחו"ל.

<דנה נויפלד: אז מי יתמודד במכרז הזה?

איתן כבל: אני לא אמרתי - -

<אסף וסרצוג: השאלה היא מה הערך.

איתן כבל: אם יבוא מיליונר מקטאר - -

<אסף וסרצוג: אבל זה מגבלות אחרות שיש לך.

<דנה נויפלד: יש מגבלות אחרות.

<אסף וסרצוג: גם על חברות תשתית יכולה להיות בעלות זרה.

<אסף וסרצוג: יש הרבה דוגמות לזה.

<דנה נויפלד: מיכל, את מציעה שתהיה מגבלה על ישראליוּת?

<מיכל פליישר: - - -

<דנה נויפלד: אני שואלת אם את תומכת בהגבלת הבעלויות על ישראליות.

<מיכל פליישר: צריך לשקול.

איתן כבל: יש פה דברים שאני אמור לדעת אבל אומרים אותם בלחישה?

<דנה נויפלד: לא.

איתן כבל: זה נראה ככה.

איתן כבל: נשמע, לפחות.

איתן כבל: נדמה לי שבדיון הקודם או את או מישהו - -

<דנה נויפלד: אני הצעתי את זה.

<דנה נויפלד: אני אמרתי שזה סוג הפתרון.

<דנה נויפלד: אני רוצה להסביר לוועדה מה ההשלכות של מה שעושים.

<דנה נויפלד: בסופו של דבר אם מטילים עוד מגבלה ועוד מגבלה יש לזה משמעות מבחינת מספר המתמודדים שיכולים להתמודד.

<אסף וסרצוג: השאלה היא מה הטעם בהגבלה.

<אסף וסרצוג: למה זה חייב להיות ישראלי?

<אסף וסרצוג: ממה אנחנו מפחדים?

איתן כבל: למה באחרים הגבלת?

<אסף וסרצוג: בואו רגע נחשוב.

<אסף וסרצוג: זה לא עולם של לפני חמש עשרה שנה.

<אסף וסרצוג: יש היום הרבה גופים משדרים, ובמיוחד יש הרבה תוכן על האינטרנט.

<אסף וסרצוג: השוק השתנה באופן דרמטי.

<אסף וסרצוג: השאלה היא מה הערך - -

<קריאה: היום אין בעלות כזאת?

<אסף וסרצוג: יש לנו בעיה עם זה.

<אסף וסרצוג: זה מה שקיים כרגע, והוועדה מבקשת להגביל.

<דנה נויפלד: היום אין מגבלה על הבעלות הישראלית.

<דנה נויפלד: העולם השתנה מאז שנכתבה חקיקת התקשורת, והרגולציה עוד לא השתנתה אף על פי שאנחנו בוחנים אותה כל הזמן וגם את שאלת הבעלויות הזרות.

איתן כבל: אני מבין את מה שאת אומרת.

איתן כבל: כבר אמרנו – יש פה יותר מדי שנות ה-80, אני מסכים אתך.

איתן כבל: אבל גם מרגיז אותי שאתם מסדרים את החיים לפי הרצונות שלכם.

<דנה נויפלד: אז לפי מה?

איתן כבל: אני אסביר.

<דנה נויפלד: אז אם אנחנו לא - - - רגולציה זה לא טוב - - -

איתן כבל: את הבנת למה התכוונתי, דנה?

איתן כבל: את מפרשנת אותי?

איתן כבל: אני אשתוק.

איתן כבל: עד היום הזה, אלא אם כן תגידי לי בעבר, כל המגבלות שאמרו שתושב חוץ לא יוכל להשתתף בטלות ולא קיימות, אלא אם כן יבדקו וימצאו שהוא סוכן CIA מוסווה למחבל מדעאש שרוצה להיכנס.

איתן כבל: ברמת העיקרון מה שאת אומרת פה זאת הצהרה חשובה.

איתן כבל: את אומרת שמהיום והלאה משרד התקשורת ומשרד האוצר אומרים שמגבלת חו"ל היא לא מגבלה.

<דנה נויפלד: זה לא מה שאמרתי.

איתן כבל: אני מתכוון שאם חלילה לא נמצא - -

<אסף וסרצוג: אם אין מגבלה ביטחונית למה אנחנו צריכים?

<אסף וסרצוג: זה משהו ישן.

איתן כבל: אל תיתן לי תשובה כזאת.

איתן כבל: אתה תסביר לי כך.

איתן כבל: אל תגיד לי משהו ישן.

איתן כבל: אתה יכול להגיד לי אחד מהשניים – אני יודע להסביר, ואני אסביר לך.

איתן כבל: אל תגיד לי משהו ישן.

איתן כבל: היו אז נימוקים.

איתן כבל: אתם יכולים להגיד שאתם לא זוכרים מה הנימוקים, ואנחנו נחזור ונסביר.

<דנה נויפלד: יש נימוקים, והיו נימוקים.

<דנה נויפלד: השאלה אם זה רלוונטי היום ב-2017.

איתן כבל: איזה נימוקים, למשל?

<דנה נויפלד: אני אסביר.

<דנה נויפלד: כאשר התחילו לפתוח את תחום התקשורת לתחרות היו גורמים מעטים שנכנסו.

<דנה נויפלד: כשעשו את התיקון לחוק הרשות השנייה היה בעל זיכיון אחד בלבד שנתנו לו מונופול.

<דנה נויפלד: אחר כך בשידורי הכבלים ובשידורי הלוויין היה עדיין מספר שחקנים מועט.

<דנה נויפלד: לא הייתה הפצה אינטרנטית של תכנים מכל העולם, לא היו חדשות מכל העולם, ולא היו שידורים שעברו על גבי אינטרנט כמו "נטפליקס" שהגיעו מכל מקום ולכל מקום.

<דנה נויפלד: העולם השתנה.

<דנה נויפלד: זה עניין של איזונים – האם זה נכון להשאיר את זה ביחס לתועלת מול הנזק?

<דנה נויפלד: זאת השאלה.

איתן כבל: אני אחשוב על זה עד שנגיע לזה.

<דנה נויפלד: מה שהצעתי בפעם הקודמת זה שאם אדוני מתעקש על כך שתהיה מגבלה אז נכתוב אותה באותו אופן שחלה - - -

איתן כבל: זה מה שהצעתי מלכתחילה.

איתן כבל: בסדר.

איתן כבל: עד שנגיע להוט.

<דנה נויפלד: ערוץ ייעודי שמשדר חדשות, אמרנו.

איתן כבל: אתם רוצים שאחזור על זה?

איתן כבל: הוא יכול לגשת ולרכוש את הפלטפורמה כי הוא קטן.

איתן כבל: אתה מבין את התרתי דסתרי שמתקיים פה?

איתן כבל: עמית ליאור, זה לא מכוון אליך.

איתן כבל: אתה לא צריך להבין.

איתן כבל: יש כאן תרתי דסתרי.

איתן כבל: אתה אומר שהערוץ הייעודי יכול להשתתף במכרז לרכישת הפלטפורמה כיוון שהוא ערוץ ייעודי.

<אתי בנדלר: ולקבל אחר כך רישיון לשידורים.

איתן כבל: כן, גברתי.

איתן כבל: אנחנו הולכים צעד-צעד.

איתן כבל: אחרי שהוא זכה הוא מקבל את האישור לשידורים ואז הוא מקים ערוץ חדשות.

איתן כבל: בוקר אחד הוא נהיה אימפריה.

<מלי פולישוק בלוך: זה מה שיהיה.

איתן כבל: אני לא מציע לאף אחד שיגיד לי שזה לא יהיה.

<קריאות: זה מה שיהיה.

איתן כבל: לא אמרתי לך.

איתן כבל: מישהו נוסף לחש פה משהו אחר.

איתן כבל: זה ברור לי.

איתן כבל: אני בא מהמקום שאני העליתי את זה.

איתן כבל: לכן אני אומר את זה.

איתן כבל: זה לא מסתדר לי.

איתן כבל: את יכולה להגיד לי שזאת מגבלה.

איתן כבל: אני רוצה לזה פתרון כי זה לא הוגן.

איתן כבל: הקרב הוא על מי שיהיה לו חדשות.

איתן כבל: עם כל הפטפוטים שאנחנו מפטפטים הרי ברור שהסיפור הוא מי תהיה לו אפשרות להקים ערוץ חדשות.

איתן כבל: אני רק אומר את זה, וכשנגיע לסעיף אני רוצה פתרון.

איתן כבל: את יודעת למה אני מתכוון.

<דנה נויפלד: עדיין ערוץ נישה.

איתן כבל: מה עוד נשאר לנו?

<אסף וסרצוג: נראה לי שזהו.

איתן כבל: דבר אחרון – עכשיו אנחנו מגיעים לדמי הפצה.

איתן כבל: אתה יכול, בבקשה, להתייחס?

<אסף וסרצוג: כן.

<אסף וסרצוג: הערוצים המסחריים ביקשו לא לשלם דמי הפצה.

<איתמר חרמון: גם הייעודיים.

<אסף וסרצוג: גם הייעודיים, נכון.

<אסף וסרצוג: זה מה שהעלו פה קודם.

איתן כבל: זה הסעיף כמעט האחרון, ואז עוברים לקרב ההצבעה.

<אסף וסרצוג: הייתה טענה של הערוצים המסחריים שהם לא צריכים לשלם דמי הפצה לאחר ההפרטה.

<אסף וסרצוג: אפשר לחזור על הטיעונים - -

איתן כבל: אני אומר את זה בקול.

איתן כבל: הערוצים המסחריים, 22 ו-10, אומרים את הדבר הבא.

איתן כבל: אתם עושים מעשה זימרי ומבקשים שכר כפנחס.

איתן כבל: דהיינו לא מספיק שקמה הפלטפורמה החדשה אנחנו נותנים לה את הריח ואת הכוח.

איתן כבל: אנחנו בכלל חשבנו שהם ישלמו לנו.

איתן כבל: עכשיו אנחנו מוצאים את עצמנו במצב שזו לא, אף זו.

איתן כבל: לא רק שבמידה רבה אנחנו עוגנים של הפלטפורמה החדשה, אנחנו עוד נדרשים לשלם לה.

איתן כבל: זה שיגעון, לא מקובל עלינו.

איתן כבל: המדינה רוצה שתהיה לה פלטפורמה מתחרה נוספת, למה אתם כופים את זה עלינו?

איתן כבל: אני אגיד לך משהו - -

<אתי בנדלר: הטענה הזאת עלתה בהקשר לשידורים שלהם בכבלים ובלוויין ולא בהקשר של עידן פלוס.

<נגה רובינשטיין: הטענה עלתה בדיוק בהקשר זה.

<אתי בנדלר: אבל אני רוצה לחדד את זה.

איתן כבל: הם אמרו את זה לגבי הוט ויס כי הם ביקשו שתהיה להם פלטפורמה משלהם.

איתן כבל: הם הציעו.

איתן כבל: אני זוכר הכול היטב.

איתן כבל: הם טענו את אותה טענה לגבי הוט ויס.

איתן כבל: זה ירד מהפרק, אני לא פותח את זה.

איתן כבל: מיכל, את לא צריכה להיות מודאגת, זה לא נוגע אלייך.

איתן כבל: הוא אומר, אוקיי, כבר תקעתם אותי עם הוט ויס, זה מה שאני עושה כבר כל השנים - -

<מיכל רפאלי כדורי: אנחנו מפיצים אותם כבר שש-עשרה שנה.

איתן כבל: הם מוכנים להפיץ אותך.

איתן כבל: לכן אני אומר שבנקודה הזאת אני לא יודע להגיד שזה טיעון מופרך.

איתן כבל: אנחנו נעסוק בו בהרחבה כשנגיע.

איתן כבל: אני רק הצפתי אותו בגדול.

איתן כבל: אתם רעבים?

איתן כבל: אנחנו יוצאים להפסקה.

איתן כבל: שלום לכולם.

איתן כבל: אני מחדש את הישיבה.

איתן כבל: אנחנו מתחילים את ההקראה.

<אתי בנדלר: אנחנו בפסקה (3).

איתן כבל: באיזה עמוד?

<אתי בנדלר: חוזרים אחורה לכל הסעיפים שעדיין לא הוקראו.

<קריאה: נושא דמי הפצה יהיה בהמשך?

איתן כבל: אני רק שמתי את הדברים.

איתן כבל: סרקנו את כל הנושאים שנשארו פתוחים בפעם הקודמת.

איתן כבל: אמרנו מה הסיכומים שהגענו אליהם – יותר טובים, פחות טובים.

איתן כבל: וכשנגיע רציתי שכל אחד יבין ויהיה לו סיפק לחשוב על הדברים, ולא יקבל את זה בהפתעה לכאן ולכאן.

איתן כבל: אמרנו שכשנגיע לדיון עצמו נרחיב את הדברים.

איתן כבל: צריך להתחיל את ההקראה.

<לאה ורון: עמוד 255.

<אתי בנדלר: יש כאן נוסח עם המון שינויים.

<לאה ורון: שאנחנו לא קיבלנו אותו.

<אתי בנדלר: אנחנו בסעיף 18(3), תיקון סעיף (2).

<אתי בנדלר: יש שם שתי הצעות: אחת תיקון כותרת השוליים שהוצבע כבר, ועכשיו יש הנושא של סעיף (ב) שהוא תיקון סעיף קטן (א).

איתן כבל: את בקיאה בחומר, חגית?

<חגית ברוק: כן, כן.

<אתי בנדלר: את צריכה להקריא מהנוסח המתוקן.

<לאה ורון: תתחילי להקריא, בבקשה.

<חגית ברוק: הקראנו את זה כבר בנוסח המתוקן, אבל אני יכולה להקריא שוב.

<אתי בנדלר: תקראי את זה.

<אתי בנדלר: זה כל כך קצר.

איתן כבל: מי בעד?

איתן כבל: מי נגד?

איתן כבל: מי נמנע?

איתן כבל: בעד סעיף (3)(ב) – פה-אחד

איתן כבל: נמנעים – אין

איתן כבל: הסעיף אושר.

איתן כבל: סעיף (ג), בבקשה.

<חגית ברוק: (ג) ו-(ד) אושרו.

<אתי בנדלר: קראי את סעיף (ה).

<אתי בנדלר: אני רוצה להסביר מדוע זה לא הוצבע.

<אתי בנדלר: זה לא הוצבע בגלל שתי שאלות: א', שאלת הישראליות; ושנית, האם ערוץ ייעודי שמשדר חדשות יכול להגיש מועמדות למכרז.

<אתי בנדלר: אז קודם אני מציעה שאדוני יגיד מה ההכרעה בקשר לעניין הזה, ומה הוא מביא להצבעה כדי שנדע אם צריך לשלב את זה בנוסח או לא.

איתן כבל: דנה, חשוב יותר שאת תתייחסי בעניין הזה.

איתן כבל: יש כאן שתי נקודות שאני רוצה לתת להן מענה.

איתן כבל: אני מוכן ללכת על מצב שבו יש רוב ליזם חוץ, ואפילו רוב משמעותי.

איתן כבל: אבל חשוב שבפרויקטים בסדר גודל כזה יהיה גם חלק למשקיע ישראלי.

<דנה נויפלד: - - -

<רותם הורוביץ: סליחה, אני מרשות ההגבלים העסקיים.

<רותם הורוביץ: בהמשך לדברי הממונה היום בצהריים חשוב לנו מאוד להגיד שהממונה רואה חשיבות שיצטרפו כמה שיותר גורמים כאפשרות למכרז.

איתן כבל: שכנעת אותי.

איתן כבל: תודה.

איתן כבל: רק התחלת – שכנעת אותי.

איתן כבל: רק אמרת "הממונה", זה נפל עלי כקסם.

איתן כבל: יחד עם זאת לגבי העניין של הערוץ הייעודי ובעל רישיון - -

<אתי בנדלר: בעל רישיון לשדר חדשות לא יוכל להיות - - -

איתן כבל: אם הוא יוכל הוא יוכל.

איתן כבל: אבל הוא לא - -

<אתי בנדלר: הוא לא ימונה לגורם מפעיל פרטי.

<מירי נאור אליאס: אני רוצה לציין שאתם מדברים פה על ערוץ ייעודי שיכול לשדר חדשות, והוא יקים חברת חדשות ויהפוך לפלטפורמה גדולה ומשפיעה.

<מירי נאור אליאס: קחו לדוגמה את ערוץ 9 שכבר היום יש לו אישור לשידור חדשות.

<מירי נאור אליאס: האישור הוא מאוד מצומצם.

<מירי נאור אליאס: אני מתייחסת, כמובן, גם לערוץ 20 וגם לערוץ שלנו.

<מירי נאור אליאס: אם וכאשר הוא יתקבל הוא יהיה באותה מתכונת, ויהיה אישור לשידור מהדורת חדשות יומית – לא להקמת חברת חדשות או איזושהי רפורמה.

<מירי נאור אליאס: אני רק מבקשת לשים את הדברים על דיוקם.

איתן כבל: אני רוצה להזכיר לך שמצד אחד גברתי רוצה שנוותר על דמי הפצה כי אתם לא יכולים, ומצד שני את אומרת – אולי תהיו אימפריה?

<מירי נאור אליאס: להיפך, אני אומרת שאנחנו לא נהיה אימפריה גם אם נרצה כי אנחנו לא ערוץ ברודקסט, ואין לנו האפשרות הזאת.

איתן כבל: אז מה זה משנה?

<מירי נאור אליאס: זה היה החשש של אדוני שערוץ ייעודי שיש לו אישור לשדר חדשות ויקבל את הפלטפורמה יוכל להפוך לגוף בעל השפעה מאוד גדולה.

<מירי נאור אליאס: אני רק מציינת שזה לא יכול לקרות.

<מירי נאור אליאס: זה הכול.

<מלי פולישוק בלוך: גם אם הוא קונה את המפעיל החדש?

<מירי נאור אליאס: אישור לשידור חדשות בערוצים הייעודיים הוא אישור מאוד מצומצם.

<מירי נאור אליאס: זה לא אישור כמו שיש לערוצי הברודקסט להקים חברת חדשות.

<מירי נאור אליאס: ערוץ 9 שיש לו אישור כבר היום משדר מהדורת חדשות יומית.

<מירי נאור אליאס: זה גם האישור שערוץ 20 - -

איתן כבל: אני לא רוצה להיכנס לעניין הזה.

<מירי נאור אליאס: אני פשוט רוצה לדייק את הדברים, זה הכול.

<מירי נאור אליאס: זה נהיה נושא מאוד גדול, והוא לא נכון.

איתן כבל: דנה, בבקשה.

<דנה נויפלד: הוועדה צריכה להצביע.

<לאה ורון: אנחנו רוצים לקבל את ההתייחסות שלכם להערות של עורכת הדין מירי נאור אליאס.

<דנה נויפלד: אין לנו התנגדות.

<חגית ברוק: יש לנו עוד שינויים.

<אתי בנדלר: שאת קראת?

<חגית ברוק: לא.

<חגית ברוק: יש אמות המידה.

<אתי בנדלר: אמות המידה זה סעיף קטן (ג1).

<חגית ברוק: (ג)(2).

<אתי בנדלר: אנחנו מדברים על סעיף קטן (ה) שבו מוסיפים את סעיפים קטנים (ג1) ו-(ג)(2).

<חגית ברוק: ב-(ג)(2) אנחנו רוצים להוסיף את התוספת שמכוונת את נושא אמות המידה.

<חגית ברוק: זה בתוך (ג)(2).

<חגית ברוק: אני אסביר את השינוי של אמות המידה בסעיף (ג)(2) שאותו אנחנו מבקשים להוסיף.

<חגית ברוק: סעיף (ג)(2) זה סעיף השיקולים שיובאו בחשבון בעת מינוי גורם מפעיל פרטי.

<חגית ברוק: היום השיקולים שכבר כתובים בנוסח שהוגש והונח הם מדיניות הממשלה בתחום הבזק ובתחום השידורים, שיקולים שבטובת הציבור, התאמתו של המבקש לפעול כגורם מפעיל ותרומת מינוי הגורם המפעיל הפרטי לתחרות בתחום השידורים.

<חגית ברוק: על ארבעת השיקולים הללו אנחנו רוצים להוסיף עוד שני שיקולים: גובה דמי ההפצה המוצעים; היקף ההשקעות המוצע בהפקות מקומיות.

<חגית ברוק: שני השיקולים האלה מדברים על מה שביקשו כאן ועלה בוועדה.

<אתי בנדלר: אני רק רוצה לוודא האם זה ברור שכשמדברים על גובה דמי ההפצה המוצעים זה בעצם גובה דמי ההפצה שהמציע מציע לגבות מכל הגורמים שהוא יפיץ - -

<דנה נויפלד: זה לא ברור עד הסוף?

<אתי בנדלר: רגע אחד.

<אתי בנדלר: - - וכן האם ברור שהשיקול הזה אומר שככל שהוא יציע סכום נמוך יותר יש לו יתרון בעניין.

<אתי בנדלר: זאת הנקודה שעליה דיברה הוועדה.

<חגית ברוק: מבחינת השאלה מי גובה ממי אני לא חושבת שיש אופציה אחרת.

<חגית ברוק: זאת אומרת תמיד גובה דמי ההפצה יהיה אותו גובה שהגורם המפעיל גובה.

<אתי בנדלר: אני רוצה להזכיר שאסף דיבר רבות על כך שכתוצאה מהפרטת המערך הזה צפוי שדמי ההפצה יירדו באופן ניכר.

<אתי בנדלר: צריך להביא לידי ביטוי באיזושהי דרך שזה היעד של המכרז הזה, בין היתר – להוריד את דמי ההפצה.

<אסף וסרצוג: אצלנו זה לא אמות מידה.

<אתי בנדלר: בסדר, אני רק לא בטוחה שהנוסח הזה יספק את המענה.

<אסף וסרצוג: מאידך לא רוצים להעמיד את זה כדי שזה יהיה יותר גבוה.

<אסף וסרצוג: אבל אפשר לחשוב על משהו.

<אתי בנדלר: לחשוב על משהו.

<אתי בנדלר: אני לא יודעת כרגע אם הפחתת דמי הפצה לעומת דמי הפצה שנגבים ערב תחילת החוק או יעד של הפחתה – משהו כזה כדי להביא לידי ביטוי את הרעיון הזה.

<אתי בנדלר: בסדר?

<חגית ברוק: שיעור הפחתת דמי הפצה?

<אתי בנדלר: לא.

<אתי בנדלר: כי הוא יציע דמי הפחתה.

<אתי בנדלר: הוא לא יציע - - -

<חגית ברוק: הוא לא יציע ביחס לזה.

<אתי בנדלר: צריך למצוא את הניסוח שיביא לידי ביטוי את הדעת של הפחתת דמי הפצה.

איתן כבל: בדיוק.

איתן כבל: מה שחשוב.

איתן כבל: בבקשה, ניסים טל.

<ניסים טל: אני מעידן פלוס.

<ניסים טל: השר אמר שמפעיל פרטי יפעיל את זה ב-30% פחות.

<ניסים טל: אז אני מציע שדמי ההפצה ירדו ב-30% לעומת מה שקיים היום.

<עמית ליאור: דמי הפצה - - -

איתן כבל: לא, לא.

איתן כבל: זה לא קשור אליך.

<אסף וסרצוג: זה לא קשור אליך.

<אסף וסרצוג: דמי הפצה על המערך החינמי לא קשורים לחלק של בעל הרישיון והערוצים הנוספים.

<אתי בנדלר: אם כך אפשר להצביע על כל סעיף קטן (ה).

<אתי בנדלר: שני נושאים: א', לגבי הערוץ הייעודי שיש לו רישיון לשדר חדשות; ושנית, להוסיף את שתי אמות המידה הנוספות שדיברנו עליהן כאן.

<חגית ברוק: אני מזכירה שהיו עוד שינויים בסעיף שהקראתי בפעם הקודמת בעניין בעל עניין ובעל שליטה.

<אתי בנדלר: נכון.

<אסף אמיר: אפשר להסביר לנו את ההפקות המקומיות?

<אסף אמיר: מה המשפט שאתה אומר שהוא חלק מזה?

איתן כבל: שיש חובה.

<אסף אמיר: כן, אבל מה הנוסח?

<אתי בנדלר: זה לא הנוסח המדויק.

<אתי בנדלר: אחת מאמות המידה זה היקף ההשקעות בהפקות מקור.

איתן כבל: אנחנו פה לקראתכם.

איתן כבל: זה סעיף שהוספנו אותו למכרז.

<אסף אמיר: אני מנסה לחשוב אם זה מספק.

איתן כבל: אסף, זה מעבר לזה.

איתן כבל: אני נתתי את זה אקסטרה.

איתן כבל: אני לא נכנס לזה.

איתן כבל: יש המועצה.

איתן כבל: מעבר למועצה אמרנו שנוסיף גם בתוך החוק כדי לתת לזה שלייקס.

<אתי בנדלר: זה מעבר.

<אתי בנדלר: אני רוצה להסביר - -

<אסף אמיר: כי לי נקלט יותר - - - תרומתה לתרבות הישראלית.

<אתי בנדלר: לא, לא.

איתן כבל: לא, אמיר.

איתן כבל: אפשר לשים גם זיקוקי דינור.

<אסף אמיר: האמירה "מגוון".

<אסף אמיר: משהו.

איתן כבל: לא, אסף.

איתן כבל: בפעם הקודמת זה לא הופיע בכלל.

איתן כבל: זה בא מצדי ומצדה של היועצת המשפטית.

<אסף אמיר: אנחנו מברכים על זה.

איתן כבל: נתנו יד.

איתן כבל: תעשה לי טובה, אל תעשה אותי נכה גם בשנייה.

<אסף אמיר: על מה יד?

איתן כבל: הוספנו את זה.

איתן כבל: די.

<מלי פולישוק בלוך: אתה יכול לחזור על המשפט?

איתן כבל: הוספנו את אמות המידה.

<אתי בנדלר: חובת השקעה מינימלית אתם סיכמתם.

<אתי בנדלר: אבל מעבר לזה, אם הוא ירצה יותר הוא יקבל ניקוד יותר גבוה.

איתן כבל: היועצים המשפטיים אמרו מלכתחילה שזה אפילו לא נדרש כי זה - -

<אסף אמיר: ברזלים.

איתן כבל: לא.

איתן כבל: זה נתון לוועדת המכרזים.

איתן כבל: לא נפתח את הדיון.

איתן כבל: סיכמנו, הלכנו לקראתכם – נגמר הסיפור.

איתן כבל: כן, סלוצקי.

<חיים סלוצקי: אני רק רוצה לדעת, כשאתה אומר "אמות מידה", מה החוזק של אמת המידה?

<חיים סלוצקי: הרי למכרז אתה מכניס סעיפים לפי אחוזים.

<חיים סלוצקי: מה שיעור הפקות המקור בחישוב בשביל לזכות במכרז?

איתן כבל: חיים, אני לא אפתח את הנושא כל פעם לכל מי שלא היה גם אם הוא חבר שלי.

<חיים סלוצקי: אני רק שואל שאלה.

איתן כבל: אני אסביר.

איתן כבל: הסעיף הזה הוא סעיף שלייקס.

איתן כבל: לא היה אמור להיות סעיף כזה בחוק בכלל.

איתן כבל: היועצת המשפטית ושכנעה אותי להכניס את אמות המידה כדי לתת משנה תוקף ורוח גבית לוועדת המכרזים.

איתן כבל: אני לא רוצה לפתוח את זה יותר ממה שזה.

איתן כבל: בסוף הסמכות נתונה לוועדת המכרזים.

איתן כבל: לכן עשינו פה טוב, אז אל תכריחו אותנו עכשיו ליותר מזה.

איתן כבל: אנחנו מצביעים.

איתן כבל: מי בעד סעיף קטן (ה) עם התיקונים ועם התוספות?

איתן כבל: מי נגד?

איתן כבל: מי נמנע?

איתן כבל: בעד סעיף (ה) – פה-אחד

איתן כבל: נמנעים – אין

איתן כבל: בעד- פה-אחד, אין מתנגדים, אין נמנעים.

איתן כבל: סעיף (ה) אושר.

איתן כבל: תודה.

<אתי בנדלר: סעיפים קטנים (ו), (ז), (ח) הוקראו, למיטב ידיעתי.

<לאה ורון: הוקראו ואושרו.

<לאה ורון: גם פסקה (4).

<דנה נויפלד: פסקה (4) לא אושרה.

<חגית ברוק: לא.

<לאה ורון: לא.

<לאה ורון: אבל (1) ו-(2).

איתן כבל: יש לי בקשה.

איתן כבל: בכל פעם שאנחנו מגיעים לאחד הסעיפים שהתייחסנו אליהם תסבו את תשומת לבנו.

<דנה נויפלד: עכשיו אנחנו מגיעים לקביעת דמי הפצה.

<קריאה: שאלת הבהרה – הוכרע משהו לגבי דרישת הישראליות?

<קריאה: כי לא הצלחתי להבין מה הכריע אדוני.

איתן כבל: אנחנו לא הכרענו.

איתן כבל: אמרתי שאני מוותר על העניין של הישראליות.

<מלי פולישוק בלוך: לגמרי או על חלק?

איתן כבל: הנציגה של הממונה אמרה את מה שאמרה, ואמרתי שאני מקבל את העמדה שלה, והמשכנו.

איתן כבל: אנחנו בסעיף דמי הפצה.

<דנה נויפלד: הסעיף הבא שלא אושר זה פסקה (4) בעמוד 256.

<חגית ברוק: בסעיף קטן (4) סעיף קטן (א) לא אושר.

<דנה נויפלד: נכון.

<דנה נויפלד: כל סעיף קטן (א) לא אושר בגלל פסקה (4) שמדברת על דמי הפצה.

<אתי בנדלר: אצלי כתוב שחלק אושר.

<לאה ורון: גם אצלי כתוב שחלק אושר.

<דנה נויפלד: אצלנו כתוב ש-(ב), (ג) ו-(ד) אושרו.

<אתי בנדלר: נכון.

איתן כבל: נכון.

<דנה נויפלד: לא אושר, וזה בגלל פסקה (א).

איתן כבל: נכון, דמי הפצה.

איתן כבל: אסף ודוד, אני רוצה שתקשיבו.

איתן כבל: אנחנו נוגעים באחד הנושאים החשובים בתוך כל המלל והדיבורים.

איתן כבל: אני אומר את דעתי, ואם צריך אנחנו נאשר את כל הדברים, ואם צריך שנעשה עוד סיבוב בתוכנו אז נעשה.

איתן כבל: ערוץ 22 ו-10 טענו טענה שאמרתי אותה לפני שיצאנו להפסקה מהחלק הראשון.

איתן כבל: אמרתי שערוצים 22 ו-10 רצו מלכתחילה שהם יפיצו את השידורים שלהם כי אין להם יותר עניין לשלם להוט וליס.

איתן כבל: הפרשה הזאת הסתיימה נכון לרגע זה.

איתן כבל: היא לא על סדר יומנו.

איתן כבל: הם אומרים שהם כבר כלואים שנים בהוט ובכבלים, והם מוותרים על העניין הזה, אבל הם טוענים שעכשיו עושים מכרז לפלטפורמה חדשה שהיא פלטפורמה פרטית, שאמורה להיות פלטפורמה שמתחרה בהם, וגם הם יצטרכו לשלם כסף כדי לסייע להם בתחרות מולם.

איתן כבל: זאת הטענה, ואני מוכרח לומר לכם שיש בה הרבה שכל.

דוד ביטן: זה נשמע טוב מאוד, הטענה הזאת.

דוד ביטן: זאת טענה נכונה.

איתן כבל: מצד שני יש הטענה של האוצר שבסופו של דבר צריך לתת את אותו אינסנטיב ליזם שיזכה במכרז לנהל את העסק.

<אסף וסרצוג: זאת לא בדיוק הטענה.

<אסף וסרצוג: אפשר לחדד?

איתן כבל: בבקשה.

<אסף וסרצוג: בסופו של דבר הערוצים מופצים היום על גבי המערך בחינם.

<אסף וסרצוג: גם אחרי שהמערך יופרט חלק ההפצה החינמי יישאר.

<אסף וסרצוג: זאת אומרת שאותם ערוצים יופצו חינם.

<אסף וסרצוג: זה אומר שהגורם המפעיל הפרטי יהיה מחויב, בניגוד להוט וליס, להציע לכל צרכן ואזרח במדינת ישראל, לראות את הערוצים האלה חינם.

<אסף וסרצוג: לכן המשמעות היא לא רק אינסנטיב אלא אפילו הפוך – הוא יצטרך לשלם עבור הפצה של ערוצים שהוא לא רואה.

דוד ביטן: מי יצטרך?

<אסף וסרצוג: הגורם המפעיל.

דוד ביטן: אתה רוצה שהרפורמה תיעשה על חשבון ערוץ 22 ו-10?

<אסף וסרצוג: למה רפורמה?

<אסף וסרצוג: זה המצב הקיים היום.

דוד ביטן: אבל אתה רוצה להכניס עוד דברים.

דוד ביטן: מה שיש היום הוא לא רלוונטי.

איתן כבל: אתה צודק.

איתן כבל: אסף, אני אסביר לך איפה אתה טועה פעמיים.

איתן כבל: כשזה היה חלק מהפרויקט של המדינה, המדינה ידעה לכפות את העניין הזה.

איתן כבל: דוד, אני לא רוצה לעשות דברים פה בכפייה.

איתן כבל: אנחנו נגמור עם זה.

דוד ביטן: מה זה בכפייה?

דוד ביטן: אין לי ביקורת, אבל אי אפשר להתנהל בצורה הזאת.

דוד ביטן: אנחנו לא יכולים להתחנן אליהם כל הזמן.

איתן כבל: אני לא חלק מהקואליציה.

איתן כבל: אתם רוצים - - - תלכו.

דוד ביטן: זה לא שייך.

דוד ביטן: אי אפשר ככה.

דוד ביטן: - - - אבל איפה שהטענה צודקת אני לא מוכן לקבל - -

<אסף וסרצוג: - - -

דוד ביטן: אני אומר לכם את זה בכל ישיבה, לא בוועדת הכלכלה.

דוד ביטן: אתם אוהבים לעשות רפורמות על חשבון אחרים, לא על חשבון האוצר.

דוד ביטן: כשזה על חשבון האוצר הרפורמה לא מתקבלת, אין רפורמה.

דוד ביטן: אז, תשמע, יש גבול.

דוד ביטן: אתם באתם עם הצעה של עידן פלוס.

דוד ביטן: זאת הצעה מצוינת.

דוד ביטן: אבל אי אפשר שהמימון ייעשה רק על-ידי אלה שקיימים.

דוד ביטן: אם כדי שהצרכן ייהנה האוצר צריך להכניס יד לכיס שיעשה את זה.

<אסף וסרצוג: כל הערוצים הציבוריים זה המדינה.

דוד ביטן: אתם מקבלים זיכיונות על כל דבר.

דוד ביטן: על מה אתה מדבר?

<אסף וסרצוג: לא.

<אסף וסרצוג: ערוץ 1, 23, 33 - -

דוד ביטן: אל תזכיר לי את ערוץ 1, בסדר?

איתן כבל: אל תזכיר את התאגיד בבית התלוי.

דוד ביטן: בינתיים ערוץ 1 היה בעלים של קרקעות שלקחתם על שמכם, מכרתם אותן, וקיבלתם הרבה כסף.

דוד ביטן: עכשיו אתם אומרים, זה שלנו, זה על שמנו.

דוד ביטן: בוא לא ניכנס לסוגיה הזאת, בסדר?

דוד ביטן: אתם לא מפסידים אף פעם, בשום רפורמה.

<אסף וסרצוג: חבר הכנסת ביטן, אם מחר בבוקר ערוצים 22 ו-10 לא יופצו חינם על המערך, כלומר הגורם המפעיל הפרטי יוכל לקחת עליהם דמי מנוי אז אני מסכים אתך.

דוד ביטן: אני רוצה תקופת זמן מסוימת.

<אסף וסרצוג: אתה מבין את הטענה?

דוד ביטן: אחר כך נראה מה יהיה.

<אסף וסרצוג: אם הוא לא ישלם לציבור זה לא יהיה אותם חינם.

<אסף וסרצוג: זה שיקול, זה בסדר, אפשר להחליט את זה.

<אסף וסרצוג: אפשר להגיד, אני מוריד את 22 ואת 10 מהמערך החינמי.

דוד ביטן: אתה יודע מה ההצעה שלי בשבילך?

דוד ביטן: כדי שהציבור ייהנה בוא נחליט שהוט ויס לא מקבלים שום - - - מהציבור.

דוד ביטן: מה אתה רוצה?

דוד ביטן: - -

איתן כבל: דוד, אני רוצה לסכם את זה.

דוד ביטן: - - זה מה שאתה אומר.

דוד ביטן: בוא נחליט שהם לא משלמים כלום, שהציבור לא משלם להם; שייתנו הכול חינם.

דוד ביטן: אז יהיה משהו?

דוד ביטן: לא יהיה כלום.

דוד ביטן: צריכות להיות החלטות סבירות גם לשוק הפרטי.

דוד ביטן: מה הולך פה?

דוד ביטן: אי אפשר להתחנן אליכם על כל דבר.

דוד ביטן: לא לתקשורת ולא לאוצר.

איתן כבל: אסף, דוד.

איתן כבל: אני מפריע?

דוד ביטן: נמאס לי.

דוד ביטן: אנחנו צריכים הסכמה על כל דבר?

<אסף וסרצוג: כן, זה כסף.

דוד ביטן: אנחנו, חברי הכנסת, נקבל החלטה, ושהם יעשו מה שהם רוצים.

איתן כבל: דוד, אני אומר את דעתי בעניין הזה.

איתן כבל: אנחנו לא נצביע על זה.

איתן כבל: אבל אני אומר את דעתי - -

דוד ביטן: בסדר, בוא נצביע.

איתן כבל: לא.

דוד ביטן: למה?

איתן כבל: גם אין לך רוב איתי.

איתן כבל: אני לא אלך אתך.

דוד ביטן: אז תצביע ונפסיד.

דוד ביטן: יש גבול.

דוד ביטן: אם אתה רוצה שנתחנן לאוצר כל היום - -

איתן כבל: אני לא רוצה שתתחנן.

דוד ביטן: - - אז תצביע ונגמור את זה ככה.

איתן כבל: אני לא מתחנן.

דוד ביטן: - - שתעבור החלטה נגד כל החברות שמתעסקות בזה, והכול בסדר - -

איתן כבל: אני מסכים אתך בעניין הזה, דוד.

דוד ביטן: אני גם רוצה החלטה שיס והוט לא יקבלו תשלום מהציבור.

דוד ביטן: אם רפורמה אז עד הסוף.

רועי פולקמן: יס והוט משבוע הבא חינם.

רועי פולקמן: תתארגנו.

דוד ביטן: זה דברים לא סבירים.

דוד ביטן: אי אפשר לבוא עם רפורמות רק על חשבון מישהו אחר שישלם אותן.

דוד ביטן: פעם אחת שהאוצר יבוא ויתרום משהו לרפורמה.

<אסף וסרצוג: האוצר זה הציבור.

דוד ביטן: עזוב – האוצר זה האוצר.

דוד ביטן: מה זה "אני"?

<אסף וסרצוג: זה לא כסף שלנו.

דוד ביטן: אבל אתה נלחם יותר מדי על כלום.

דוד ביטן: מספיק.

<קריאה: מה זאת אומרת נלחם על כלום?

דוד ביטן: נלחם על כלום.

<אסף וסרצוג: זה לא על כסף שלי.

<קריאה: - - -

דוד ביטן: מה זה "עשרות"?

דוד ביטן: אתה נותן לאינטל ארבעה מיליארד שקל הנחה במס – אני אומר משהו?

דוד ביטן: מה זה עשרות?

<אסף וסרצוג: מה זה קשור אינטל?

<אסף וסרצוג: אינטל זה פרטי.

דוד ביטן: מה זה שייך לפרטי?

דוד ביטן: אבל יש גבול.

איתן כבל: דוד, אני רוצה לסכם.

דוד ביטן: אני הולך.

איתן כבל: דוד - -

דוד ביטן: תקשיב, אי אפשר ככה.

דוד ביטן: אתם רוצים – נצביע.

דוד ביטן: נמאס לי.

דוד ביטן: אתם יושבים שעות על מה?

דוד ביטן: מדברים איתם כל היום על מה?

איתן כבל: אדוני יושב-ראש הקואליציה, אתה תקשיב לי עכשיו.

איתן כבל: די, מספיק.

דוד ביטן: אני רוצה לגמור היום.

דוד ביטן: אפילו אם אני מפסיד אני רוצה לגמור היום.

דוד ביטן: בוא נגמור.

איתן כבל: לא.

איתן כבל: אני לא מעלה את זה להצבעה.

<לאה ורון: - - -

דוד ביטן: שיגישו איזה דיון חדש שהם רוצים.

דוד ביטן: מה זה מעניין אותי.

דוד ביטן: אי אפשר ללכת נגד הציבור.

איתן כבל: העמדה שלי היא כזאת.

איתן כבל: בתהליכים שמתקיימים הברודקאסט הולך ומתכלה.

איתן כבל: אני לא רוצה לפתוח עכשיו את כל הדיון – זה לא העניין.

איתן כבל: אני אמרתי לך את הדבר הבא, ואני אומר את זה לכם.

איתן כבל: קשה לי להגיד את זה אבל אני מסכים עם דוד.

איתן כבל: אני מסכים איתו לא באופן שבו הוא מציג את הדברים.

איתן כבל: כיושב-ראש קואליציה הוא גם צריך להירגע.

איתן כבל: אבל אני אומר את זה - -

דוד ביטן: אני רגוע מאוד.

דוד ביטן: אם צריך לבטל את החוק נבטל, וזה הכול.

איתן כבל: דוד, אין שום בעיה.

דוד ביטן: לא צריך חוק.

איתן כבל: אסף וסרצוג, אני לא אצביע על זה.

דוד ביטן: תצביע, אני רוצה להפסיד.

דוד ביטן: מה אתם רוצים?

איתן כבל: לא.

דוד ביטן: רק הפקידים של האוצר יקבעו?

דוד ביטן: אז שהם יקבעו הכול.

דוד ביטן: בשביל מה אנחנו נמצאים פה?

דוד ביטן: תפעילו קצת את הראש.

דוד ביטן: לא הכול זה כולנו לטובת האוצר.

דוד ביטן: מספיק כבר עם זה.

רועי פולקמן: מה זה, האוצר זה עומד - - -

דוד ביטן: כן, אתם עובדים בשביל האוצר.

דוד ביטן: בכל ועדה אני נלחם איתם.

דוד ביטן: אבל פה אתם מגזימים.

דוד ביטן: אתם לא מוכנים לשום פשרה.

דוד ביטן: מספיק.

דוד ביטן: מה זה הדברים האלה?

דוד ביטן: לחברי הכנסת אין מה להגיד פה?

דוד ביטן: רק לפקידות של האוצר והתקשורת?

רועי פולקמן: די, עזוב אותו, מה אתה רוצה ממנו?

רועי פולקמן: אתה יכול לצעוק עלי.

דוד ביטן: עליך אני לא צריך לצעוק כי אתה איתם בכל מקרה.

איתן כבל: די, דוד, ברשותך, אני יכול להגיד משהו?

דוד ביטן: מה זה הדברים האלה?

דוד ביטן: אני צריך לשבת להתחנן אליהם כל היום שיסכימו לאיזה הסדר?

דוד ביטן: אנחנו קובעים בינתיים, לא הם.

דוד ביטן: זה המצב.

דוד ביטן: אז מה הסיפור?

איתן כבל: די, דוד, תכבד.

דוד ביטן: אתה לא מכבד אותנו.

דוד ביטן: אני לא רוצה להתחיל לריב אתך.

דוד ביטן: אתה לא יכול כל היום לתלות - - -

איתן כבל: אני לא, אבל יש פה דרך עבודה.

איתן כבל: בחייך, לא ראיתי דבר כזה.

איתן כבל: אני צריך לריב עם הקואליציה על חוקים שלהם?

איתן כבל: זה עוד לא היה.

רועי פולקמן: זה היה.

איתן כבל: זה היה, אבל פה עם יושב-ראש הקואליציה.

דוד ביטן: כי אתה כל הזמן מתחנן אליהם.

איתן כבל: אני לא מתחנן.

דוד ביטן: מה אתה צריך להתחנן?

רועי פולקמן: תשכנע אותנו להעביר את החוק שלנו.

רועי פולקמן: אתם לא רוצים להעביר את החוק שלנו.

איתן כבל: אני לא מתחנן.

איתן כבל: אני רוצה חוק שאחר כך גם יבוצע.

איתן כבל: לא חוק שעשינו "וי" לידו, והרצנו לפה אנשים שבזבזו את זמנם לתוך הלילה.

דוד ביטן: אתה חושב שהם צודקים?

איתן כבל: הם לא צודקים בעניין.

<קריאה: תירגע כבר.

דוד ביטן: אני לא רוצה להירגע.

דוד ביטן: אני רוצה לסיים את העניין אפילו בהפסד.

איתן כבל: אנחנו בליגה למקומות עבודה?

איתן כבל: מה זה תצביע ונפסיד ונלך?

דוד ביטן: למה לא?

איתן כבל: אני לא.

איתן כבל: אני לא מצביע על הסעיף הזה גם אם יושב-ראש הקואליציה כופה עלי.

איתן כבל: חברות וחברים, אתם חייבים לתת מענה הגון והוגן לעניין.

איתן כבל: אני אומר לך, אני לא מרגיש נוח.

איתן כבל: אם המדינה רוצה תחרות שתוציא כסף מהכיס שלה ושתממן את זה היא.

דוד ביטן: - - -

איתן כבל: דוד, אתה יכול להקשיב?

איתן כבל: אני מתייחס לדברים שלך.

איתן כבל: בעניין הזה אי אפשר שכל הרפורמה תושת על כולם, ורק המדינה לא עושה כלום.

דוד ביטן: למה שתעשה?

דוד ביטן: הרפורמות הן תמיד על חשבון מישהו.

דוד ביטן: ואז הרפורמה מצוינת, נכון?

דוד ביטן: תורידו את מחיר הדלק ב-50%.

דוד ביטן: תפסידו קצת מסים, והמחירים יירדו במדינה.

דוד ביטן: בואו נראה אתכם פעם אחת לטובת הציבור הרחב.

איתן כבל: בדיון הבא נצטרך לתת על זה את הדעת.

<אסף וסרצוג: בסדר גמור.

איתן כבל: אנחנו עוברים רק על מה שלא אושר בדיון הקודם.

<אתי בנדלר: פסקה (7) שמתקנת את סעיף 6 – זה שוב קישור לדמי ההפצה.

<לאה ורון: אז תעזבי את זה, אתי.

איתן כבל: באיזה עניין, דוד?

<דוד בן בסט: לגבי העניין של ההפצה.

איתן כבל: אנחנו לא עוסקים בזה.

<דוד בן בסט: אבל אני יכול להגיד פה משהו?

איתן כבל: כן.

<דוד בן בסט: אני מייצג פה את תחנות הרדיו.

<דוד בן בסט: בזמנו דובר על פטור גם לתחנות הרדיו מדמי הפצה.

<דוד בן בסט: אנחנו משלמים המון כסף לדמי הפצה.

<דוד בן בסט: לכן כמעט שום תחנת רדיו לא עלתה.

<דוד בן בסט: נדמה לי ששלוש תחנות עלו.

<דוד בן בסט: זה המון כסף.

<דוד בן בסט: אני מבקש שאם יהיה פטור אבקש גם פטור לתחנות הרדיו האזוריות מדמי הפצה.

איתן כבל: תודה על ההערה.

איתן כבל: אתה עושה את עבודתך נאמנה.

איתן כבל: אבל זה גזר וזה תפוחי עץ.

<דוד בן בסט: עדיין זה דמי הפצה.

איתן כבל: אבל זה עדיין גזר ותפוחי עץ.

<דוד בן בסט: עדיין זה דמי הפצה.

איתן כבל: עדיין זה גזר ותפוחי עץ.

איתן כבל: בואו נתקדם.

<אתי בנדלר: פסקה (7)(ב) – עדכונים לסעיף קטן (א).

<לאה ורון: בעמוד 258.

<אתי בנדלר: אני מצטערת שזה כל כך מסובך, אבל זה המספור.

איתן כבל: לא קרה כלום.

<אתי בנדלר: זה בעניין סוג הטכנולוגיות.

<חגית ברוק: אנחנו מציעים שבמקום "ביחס לערוצים ייעודיים ונושאיים" שאלה הפסקות שיצאנו מראש לתקן אותן, במקום "או בטכנולוגיית חדות רגילה או גבוהה", במקום לומר "גבוהה" נשתמש במילים: "או בכל טכנולוגיה אחרת".

<לאה ורון: חבר הכנסת פולקמן, זה היה סעיף שאתה ביקשת לא להיכנס לרזולוציה כזאת בעניין הטכנולוגיות.

<אתי בנדלר: אותו דבר גם בפסקה (2), נכון?

<חגית ברוק: כן.

<חגית ברוק: אותו דבר בפסקה (2) ואותו דבר בפסקה (8).

<חגית ברוק: פסקה (8) מדברת על הערוצים שחייבים להפיץ בטכנולוגיית חדות רגילה.

<חגית ברוק: הם יכולים לבקש בנוסף להפיץ בטכנולוגית חדות גבוהה.

<חגית ברוק: אז גם כאן הבקשה שלהם יכולה להיות או "בטכנולוגית חדות גבוהה או בכל טכנולוגיה אחרת".

<אתי בנדלר: אני לא יודעת איפה זה נכנס.

<אתי בנדלר: זה תיקון סעיף שלא מופיע?

<חגית ברוק: לא.

<חגית ברוק: זה פסקה (3) בתיקון, ופסקה (8) בחוק.

<דנה נויפלד: זה שני סעיפים שמתייחסים לטכנולוגיה.

<לאה ורון: מה התיקון ב-(3)?

איתן כבל: נגה, בבקשה.

<נגה רובינשטיין: אני מקשת, רשת וערוץ 10.

<נגה רובינשטיין: באחד הדיונים הקודמים ביקשנו שתהיה אפשרות לבחור בין SD ל-HD לערוצים המסחריים.

<אסף וסרצוג: מי ישלם על HD?

<אסף וסרצוג: אם תבחרו ב-HD אז גם המדינה?

<נגה רובינשטיין: מה זאת אומרת?

<נגה רובינשטיין: מי ישלם במקרים האחרים?

<אסף וסרצוג: הערוץ.

<אסף וסרצוג: אם הוא בוחר להעלות גם HD אז המדינה תממן גם HD?

<נגה רובינשטיין: אם נבחר להיות ב-HD ולא ב-SD אנחנו נהיה בהסדר כמו כל הערוצים האחרים.

<אסף וסרצוג: אבל עכשיו אתם רוצים לשנות את ההסדר כדי שלא נשלם דמי הפצה.

<אסף וסרצוג: אז המדינה תממן את ה-HD.

<נגה רובינשטיין: קודם כול אנחנו כבר מימנו את ההקמה של המערך.

<נגה רובינשטיין: נתחיל מזה.

<דנה נויפלד: לא, לא.

<נגה רובינשטיין: התבקשתי לפני שני דיונים על ידי יושב-ראש הוועדה המחליף - -

איתן כבל: גברתי, אני אצא מפה בלי גוף.

איתן כבל: אני נותן אצבע ופתאום אני רואה שלוקחים לי את היד; נותן יד – לוקחים לי שתי ידיים.

<נגה רובינשטיין: - - -

איתן כבל: רגע, נגה.

איתן כבל: אני הולך לקראתכם בעניין גדול הרבה יותר מה-HD.

איתן כבל: אז, אנא.

<דבורה קמחי: HD זה לציבור, לא לנו.

איתן כבל: נו, באמת.

איתן כבל: למישהו מפריע לעשות HD?

<דבורה קמחי: הציבור יראה את התכנים בצורה הרבה יותר טובה ב-HD.

איתן כבל: אם יש לו.

<דבורה קמחי: זה לא בשבילנו.

<דבורה קמחי: בעוד כמה שנים לכולם יהיה.

איתן כבל: בסדר, כשיהיה.

איתן כבל: את יודעת, אנחנו לא נחזור על הדיון הקודם כי החלטנו שלא.

איתן כבל: היא סיפרה את הסיפור על הטלוויזיה עם אנטי המחיקון ועם השחור-לבן.

איתן כבל: לא נחזור לזה.

איתן כבל: זה גם לא מחק כלום, וזה סתם בלבול ביצים.

איתן כבל: היינו כאלה מטומטמים שגם האמנו.

איתן כבל: מדינה שלמה קנתה את האנטי קשקוש הזה.

<אתי בנדלר: דבורה, בעוד שנתיים יהיה שוב חוק הסדרים.

איתן כבל: אני מעמיד את סעיף (7)(ב) להצבעה עם התיקונים ועם התוספות.

איתן כבל: לפני שאני מעלה להצבעה, אם אני צריך להעלות גם את הסעיף שלו עכשיו?

<אתי בנדלר: הסעיף שלו עכשיו כי עכשיו זה הסעיף שמדבר - -

איתן כבל: אבל לא הצבעתי עליו.

דוד ביטן: מרוב דיבורים כבר לא יודעים על מה מצביעים.

<אתי בנדלר: - - - על כל הפסקה הזאת.

<אתי בנדלר: לכן אם אתה רוצה להכניס את ערוץ הקניות זה יחייב תיקון בסעיף הזה.

<אתי בנדלר: אם לא אז זה לא יהיה.

איתן כבל: לגבי ערוץ הקניות זה יהיה 10%, ואנחנו נוריד את השלוש שנים.

איתן כבל: אוקיי?

<אתי בנדלר: לא הבנתי.

איתן כבל: אסף, תסביר.

<אסף וסרצוג: הגנת ינוקא תחול לא אחרי 10% ושלוש שנים, אלא רק אחרי 10%.

<אסף וסרצוג: בלי שלוש שנים ברציפות.

<לאה ורון: תחזור, בבקשה.

<אסף וסרצוג: הגנת ינוקא תחול אחרי נתח שוק של 10%.

<אתי בנדלר: זה לא בסעיף הזה.

<אתי בנדלר: אני לא יודעת על מה אתם מדברים.

<דנה נויפלד: בסדר, אבל זאת ההסכמה בשביל - -

<אסף וסרצוג: הוא שאל עכשיו.

איתן כבל: בשביל ש?

<לאה ורון: בשביל שערוץ הקניות - -

<אסף וסרצוג: הגנת ינוקא שמגבילה את העלייה של בעל רישיון מיוחד תפוג אחרי 10% ולא אחרי 10% למשך שלוש שנים.

<דנה נויפלד: זה לא נכנס בסעיף הזה.

איתן כבל: אבל זה הלך לקראתם.

<דב אברמוביץ: רק שימי לב שבסעיף 28(4) אתם מחריגים כל ערוץ שנושא את הפלטפורמה החדשה מהוט ויס.

איתן כבל: זה בכלל לא קשור אליכם.

<דב אברמוביץ: זאת לא הכוונה, אבל זה מה שכתוב.

איתן כבל: אלא אם כן אתם רוצים גם אחוזים ממכירת ספות וטלוויזיות.

איתן כבל: תודה.

איתן כבל: אני יכול להצביע, גברתי?

<אתי בנדלר: כן.

איתן כבל: אנחנו מצביעים על פסקה (7)(ב) עם התוספות ועם התיקונים.

<מלי פולישוק בלוך: זה לא קשור להפקות מקור.

איתן כבל: גברתי, אין לזה קשר להפקות מקור.

<אסף אמיר: זה קשור יותר לערוץ הקניות.

איתן כבל: לא כל אחד צריך להראות שהוא בכוננות-על.

<חגית ברוק: זה קשור במובן הזה שערוץ הקניות שביקש להיות מופץ ב-DTT כמו כל שאר הערוצים - -

<אסף אמיר: יוכל יותר בקלות.

איתן כבל: נכון.

<דנה נויפלד: יוכל יותר בקלות.

איתן כבל: נכון, זה הכול.

איתן כבל: תודה רבה לכם.

איתן כבל: יש עוד משהו שאתם רוצים לדעת?

איתן כבל: מי בעד סעיף (7)(ב) עם התוספות והתיקונים?

איתן כבל: בעד פסקה (7) (ב) – פה-אחד

איתן כבל: נמנעים – אין

איתן כבל: סעיף (7)(ב) עם התוספות והתיקונים אושר.

<דנה נויפלד: סעיף (9) זה סעיף של דמי הפצה.

איתן כבל: נדלג על דמי הפצה.

<דנה נויפלד: שתי הפסקאות הבאות קשורות לדמי הפצה.

<אתי בנדלר: על דמי הפצה אתה לא רוצה להצביע וגם לא על סבסוד?

<אתי בנדלר: כי עניין הסבסוד לא קשור כל כך.

איתן כבל: תסבירי.

איתן כבל: וזה בעייתי.

<דנה נויפלד: לא.

<דנה נויפלד: זה גורם פרטי.

איתן כבל: דנה, אני אסביר.

איתן כבל: למה את חסרת סבלנות?

<אתי בנדלר: מה שנקרא "סבסוד".

<דנה נויפלד: לא, זה לא הסבסוד.

איתן כבל: דנה, אני אתן לך להסביר.

איתן כבל: רק עשי לי טובה, אל תעשי לי את זה.

איתן כבל: זה קשה לי.

איתן כבל: את חסרת סבלנות – זה לא בעיה שלי.

איתן כבל: את לא רוצה, את יכולה ללכת.

איתן כבל: זה לא מתאים לך.

<דנה נויפלד: אני לא חסרת סבלנות בכלל.

איתן כבל: קשה לי גם כן פה, בכל הכבוד.

איתן כבל: אני מכבד אז תכבדי.

איתן כבל: את לא יכולה לעשות על כל דבר פרצוף.

איתן כבל: גורם פרטי גם משלם דמי הפצה וגם מאפשר לאותו גורם לעשות הפקות כדי שבכלל נתחרה מולו.

איתן כבל: זה לא יכול להיות.

איתן כבל: אם את אומרת שזה לא זה תסבירי כדי שנבין.

<דנה נויפלד: הסעיף מנוסח כרגע למקרה שבו מדובר בגורם מפעיל שהוא גורם ממשלתי או תאגיד שהוקם מכוח חוק או חברה ממשלתית.

<דנה נויפלד: הם לא היו אמורים לפעול לצורך עשיית רווחים בכלל.

<דנה נויפלד: לכן הסעיף נוסח כמו שהוא נוסח.

<דנה נויפלד: במקרה שמדובר במפעיל שאינו גורם פרטי הוא לא אמור לפעול למטרות רווח.

<דנה נויפלד: יחד עם זאת כיוון שאנחנו מדברים על גורם פרטי שזה גורם מופרט הוא אמור לפעול מטעמי רווח, אחרת אין לו שום טעם.

<דנה נויפלד: הוא לא בא להיכנס לתחום הזה כדי לעשות לשם שמים.

<דנה נויפלד: את היעדר הסבסוד הצולב נביא לידי ביטוי במקום אחר.

<דנה נויפלד: זה אותו סעיף הסמכה שאומר שהשר יקבע עקרונות לעניין דמי הפצה.

<דנה נויפלד: שם אמור לבוא לידי ביטוי עניין הסבסוד הצולב.

<דנה נויפלד: לכן עשיתי פרצוף.

איתן כבל: גם אם את צודקת, דנה, זה עדיין - - תרשי לי, אני אעשה לך עכשיו ככה.

איתן כבל: גם פרצוף.

רועי פולקמן: זה יהיה רעיון לא רע אם הפרוטוקול יכול לקלוט פרצופים.

<אתי בנדלר: אני עדיין חושבת שאפשר לעגן את זה גם פה, אבל אין לי שום בעיה שזה יעוגן בסעיף אחר - -

איתן כבל: היא נבהלה מהפרצוף שלך.

<אתי בנדלר: מה זאת אומרת – אני נבהלת כל כך מהר, כידוע.

<אתי בנדלר: - - ובלבד שהדברים ייאמרו במפורש בחוק, ולא שזה יישאר לשיקולים של השר שישקול או לא ישקול.

איתן כבל: מאה אחוז.

איתן כבל: תחליטו – או שאתם נענים להצעה.

<אתי בנדלר: לא אכפת לי - - - אבל שזה יבוא לידי ביטוי.

איתן כבל: אותנו מעניין שזה יובהר.

<דנה נויפלד: אנחנו ננסה לחשוב איפה אפשר להכניס את זה.

איתן כבל: אוקיי.

<לאה ורון: אז על סעיף (11) לא מצביעים.

<לאה ורון: סעיף (12(א)(ג).

<אתי בנדלר: בעמוד 260 הכול הוצבע.

<אתי בנדלר: עמוד 261 סעיף (ג).

איתן כבל: "גורם מפעיל פרטי שקיבל רישיון".

<דנה נויפלד: זה לעניין הפרסומות.

איתן כבל: תקריאו ותסבירו, בבקשה.

<חגית ברוק: אין לי שינוי.

<חגית ברוק: אני אקריא את הסעיף.

איתן כבל: נכון.

איתן כבל: זה לא משנה.

<לאה ורון: תסבירו , בבקשה.

<חגית ברוק: לפי הסעיף הזה, בעל רישיון השידורים, באמצעות תחנות שידור ספרתיות – אותו בעל רישיון שידור חדש שהוא גם המפעיל הפרטי – יוכל לממן את השידורים של הערוצים הנוספים שהוא מעלה ביוזמתו ובעצמו באמצעות דמי מנוי או פרסומות.

<חגית ברוק: יש פה החרגה: פרסומות לא יהיו בערוצי ילדים.

איתן כבל: זה בדיוק מה שחסר לנו.

איתן כבל: אסף חזר.

איתן כבל: מה הסכמתם?

<אסף וסרצוג: הגבלה לשלושה ערוצים.

איתן כבל: אוקיי.

<חגית ברוק: רק בשלושה ערוצים יהיו פרסומות, ובלבד שמספר הערוצים הממומנים באמצעות פרסומות לא יעלה על שלושה.

דוד ביטן: בכל השאר לא יהיו פרסומות.

איתן כבל: בכל מקרה זה "או או".

דוד ביטן: אבל רק לגבי שלושה, "או".

דוד ביטן: השאר לא יהיו "או".

<חגית ברוק: "שימומנו באמצעות שידורי פרסומות לא יעלה על שלושה".

איתן כבל: תודה.

איתן כבל: אני מעמיד את זה להצבעה.

איתן כבל: מי בעד?

איתן כבל: מי נגד?

איתן כבל: מי נמנע?

איתן כבל: בעד סעיף 12א(ג) – פה-אחד

איתן כבל: נמנעים – אין

איתן כבל: בעד- פה-אחד, אין מתנגדים, אין נמנעים.

איתן כבל: הסעיף אושר.

איתן כבל: תודה.

<נגה רובינשטיין: אפשר להקריא את הנוסח כדי שנדע בדיוק למה הכוונה?

דוד ביטן: אותו נוסח ובלבד שזה רק שלושה - -

<נגה רובינשטיין: שלושה מה?

דוד ביטן: תגדירו להם.

דוד ביטן: שלושה ערוצים.

<חגית ברוק: זה נמצא בסעיף 12א(ג) שמדבר על האפשרות של גורם מפעיל פרטי לממן את השידורים הנוספים.

<חגית ברוק: אנחנו מתייחסים פה רק לשידורים הנוספים באמצעות דמי מנוי או באמצעות פרסומות.

<חגית ברוק: אנחנו מוסיפים בסוף: "ובלבד שמספר הערוצים שימומנו באמצעות שידורי פרסומות לא יעלה על שלושה".

איתן כבל: שם זה נשאר "או או".

איתן כבל: נגה, גם כשאנחנו רוצים ללכת לקראתכם את רוצה להסיג אותנו לאחור?

<נגה רובינשטיין: אני רק שאלתי מה נוסח הסעיף.

איתן כבל: לא, לא.

איתן כבל: את מתעניינת רק במה שמעניין אותך.

איתן כבל: אני יודע מה מעניין אותך.

<נגה רובינשטיין: נכון שאני מתעניינת במה שמעניין אותי.

דוד ביטן: שייתנו להם רגע את הנוסח.

איתן כבל: לא, גמרנו.

<נגה רובינשטיין: הבנתי את הנוסח.

דוד ביטן: אז מה היא רוצה?

איתן כבל: כלום.

איתן כבל: תאמיני לי.

<לאה ורון: סעיף 12ב בעמוד 261.

<אתי בנדלר: נדמה לי שכאן הפסקנו לקרוא.

<חגית ברוק: אנחנו נקריא כי יש לנו השינויים בהגדרות של "היקף פעילות רחב".

<לאה ורון: תקריאו מההתחלה ותסבירו.

<לאה ורון: עמוד 261 – "רישיון מיוחד לשידורים באמצעות תחנות השידור הספרתיות".

<אתי בנדלר: בבקשה, תקראי.

<חגית ברוק: יש תיקונים להגדרה של "היקף פעילות רחב", ואני מקריאה.

<חגית ברוק: נכון.

זה עדכון להגדרה.

אסף הציג קודם את התוספת של הסכום.

ההגדרה הזאת משמשת אותנו לקביעת הגנות ינוקא בשלל נושאים.

רק אחד מהנושאים הוא הנושא של בעל הרישיון המיוחד; ולעניין הקלת ינוקא של בעל הרישיון המיוחד אנחנו נקבע את הרף שעליו דיבר אסף.

<אתי בנדלר: אז את תפני את תשומת לבנו.

<אסף אמיר: אני חייב להבין.

<אסף אמיר: זה כן קשור אלינו, נכון?

<אתי בנדלר: כן,כן.

<קריאה: עוד לא.

<אסף אמיר: ואת אומרת שהינוקא הזה הוא ינוקא כללי, וכשנגיע לאזור שלנו הינוקא מצטמצמת.

<חגית ברוק: יהיו לנו שני מקומות שבהם הינוקא תצטמצם - -

איתן כבל: מה שסיכמנו.

<חגית ברוק: אחד, בהפקות מקור; שתיים, ברישיון מיוחד.

<אסף אמיר: אני צריך את עורכי הדין שלי.

<אסף אמיר: הסוללה לא הגיעה היום.

איתן כבל: אל תדאג, אנחנו שומרים עליך יותר ממה שהם שמרו עליך.

איתן כבל: חינם.

<אסף אמיר: גם אתם משולמים.

איתן כבל: החלק שאתה משלם זה אפילו לא הקפה.

<אסף אמיר: מי פה לא משולם באולם?

<אסף אמיר: בוא נזכור את זה.

איתן כבל: סליחה, אסף אמיר, בוא נסדר את העניין של הינוקא.

<חגית ברוק: כרגע יש הגדרה של "היקף פעילות רחב".

<חגית ברוק: היא רלוונטית לשתיים מבין ארבע הגנות הינוקא.

<חגית ברוק: בעניין הפקות מקור ובעניין בעל רישיון מיוחד ייקבע רף שונה שאנחנו נציג אותו.

<אתי בנדלר: איזה שני עניינים אחרים תשמש ההגדרה הזאת?

<חגית ברוק: אחד זה שידור מגוון תכנים בתכניות והשני זה חבילת יסוד.

<ניר יוגב: סליחה, נדמה לי שזה ברור, אבל חשוב לי לוודא שזה לפרוטוקול.

<ניר יוגב: בעניין היקף הפעילות שמדברים עליו מדברים על היקף ההכנסות של אותו בעל רישיון כללי לשידורים באמצעות תחנות רדיו ספרתיות ולא בהכנסות שעשויות להיות לגורם שמחזיק פה וכדומה, אלא לאותן הכנסות שאותו בעל רישיון שידורים מקבל מדמי מנוי או מפרסום או כל דבר אחר.

איתן כבל: אנחנו מבינים את ההגנה שאתה עושה.

<דנה נויפלד: זאת הכוונה, ניר.

איתן כבל: זה מקובל.

<דנה נויפלד: אתה צודק.

<דנה נויפלד: אנחנו נבדוק שוב את עצמנו בנסחות אם נצטרך לחדד את זה, אבל זאת הכוונה.

איתן כבל: כדי שלא תיפול שגגה.

איתן כבל: אני יכול להצביע?

<לאה ורון: נצביע על ההגדרה של "היקף פעילות רחב".

איתן כבל: נצביע עם התוספות והשינויים.

איתן כבל: מי בעד סעיף 12ב(א)?

איתן כבל: מי נגד?

איתן כבל: מי נמנע?

איתן כבל: בעד סעיף 12ב(א) – פה-אחד

איתן כבל: נמנעים – אין

איתן כבל: בעד- פה אחד, אין מתנגדים, אין נמנעים.

איתן כבל: סעיף 12ב(א) אושר.

<אתי בנדלר: רק להגדרה של "היקף פעילות רחב".

איתן כבל: נכון.

איתן כבל: הלאה, בבקשה.

<חגית ברוק: אין לי נוסח לסעיף קטן (ב) - -

<לאה ורון: אבל עוד לא הגעת לסעיף קטן (ב).

<לאה ורון: את עדיין בהגדרה.

<חגית ברוק: בסך ההכנסות לא שינינו.

<לאה ורון: אבל הוועדה לא הצביעה על זה.

<לאה ורון: לא הקריאו, לא הסברתם.

<דנה נויפלד: אז על מה הצבענו?

<לאה ורון: תקריאי "סך ההכנסות בשוק הטלוויזיה הרב-ערוצית".

איתן כבל: מי בעד?

איתן כבל: ירים את ידו.

<דנה נויפלד: זה לעניין היקף פעילות רחב.

<חגית ברוק: כמה הכנסות יש לך שמרגע זה אתה נחשב כבעל היקף פעילות רחב.

<חגית ברוק: אבל צריך לגדר את כל השוק ולהגדיר מהו סך ההכנסות בשוק הטלוויזיה הרב-ערוצית.

<חגית ברוק: זה יהיה בסמכותו של השר לעשות את הבחינה איזה גופים נכנסים לתוך השוק הזה.

<אסף אמיר: - - -

<חגית ברוק: אתה עדיין צריך את זה.

<חגית ברוק: זה עדיין 10%.

איתן כבל: זה בסדר, אסף.

איתן כבל: מי בעד "סך ההכנסות בשוק הטלוויזיה הרב-ערוצית"?

איתן כבל: מי נגד?

איתן כבל: מי נמנע?

איתן כבל: בעד הסעיף – פה-אחד

איתן כבל: נמנעים – אין

איתן כבל: בעד- פה-אחד, אין מתנגדים, אין נמנעים.

איתן כבל: הסעיף אושר.

<לאה ורון: סעיף (ב), בבקשה.

<חגית ברוק: אין לנו נוסח, ואין לנו כרגע שינוי מוצע לנוסח, אבל אני אסביר את העיקרון.

<לאה ורון: צריך להקריא אותו קודם.

<חגית ברוק: הקראנו הכול.

<לאה ורון: התשובה היא לא.

<חגית ברוק: אז אני אקריא את כל הסעיף ברצף.

<לאה ורון: ודאי.

<לאה ורון: (ב), (ג), (ד), (ה).

<איתמר חרמון: היה משהו עם ערוץ 1 שכבר עלה בדיונים, שזה לא יהיה ערוץ 1.

<חגית ברוק: נכון.

<לאה ורון: תקריאי את הכול.

<חגית ברוק: היא מבקשת שאני אקריא אז אמשיך.

<חגית ברוק: כל המודל הזה של בעל רישיון מיוחד הוא מודל שמקביל לעולם של בעל רישיון מיוחד בכבלים ובלוויין.

<חגית ברוק: גם שם יש בעל הרישיון הכללי, שהוא בעל הפלטפורמה, ויש עליו חובה להעביר את שידוריו של בעל הרישיון המיוחד.

<חגית ברוק: הרישיון המיוחד זה רישיון לערוץ אחד.

<חגית ברוק: זה משהו שנשאל בדיון הקודם.

<חגית ברוק: יכולים להינתן מספר רישיונות מיוחדים – כל אחד מהם מתייחס לערוץ אחד.

<חגית ברוק: בתמורה להעברה שעושה בעל הרישיון הכללי לשידוריו של בעל הרישיון המיוחד משלם בעל הרישיון המיוחד את מה שאנחנו קוראים לו "דמי מעבר" שנקבעים בידי שר התקשורת לפי סעיף 6לד בחוק התקשורת.

<חגית ברוק: בעניין הגנת הינוקא – כרגע סעיף קטן (ב) מדבר על כך שרק החל מהיקף פעילות מסוים המועצה תיתן את הרישיון המיוחד.

<חגית ברוק: כאן באה לידי ביטוי הגנת הינוקא.

<חגית ברוק: רק מהשלב הזה יכניסו לשוק את השחקן שנקרא "בעל הרישיון המיוחד".

<חגית ברוק: לעניין הזה אנחנו נצמצם את ההגדרה של "היקף פעילות רחב", ונאמר שיהיה מדובר ב-10% מסך ההכנסות בשוק הטלוויזיה הרב-ערוצית.

<אביטל סומפולינסקי: בלי ארבע מאות אלף?

<חגית ברוק: או ארבע מאות מיליון, לפי הנמוך ביניהם, ובלי התנאי של שלוש שנים.

<אסף אמיר: עד ארבע מאות מיליון הוא לא יקבל רישיון.

<אביטל סומפולינסקי: לא יהיה חייב לשאת רישיון מיוחד.

<חגית ברוק: לא.

<חגית ברוק: כל עוד הוא לא הגיע לארבע מאות מיליון המועצה לא תהיה רשאית להעניק רישיון מיוחד.

<חגית ברוק: מרגע שבעל הרישיון הכללי הגיע להיקף פעילות של 10% מסך ההכנסות או ארבע מאות, לפי הנמוך ביניהם, שם נפתחת למועצה הסמכות לתת את הרישיון המיוחד.

<חגית ברוק: מרגע שנתנה את הרישיון המיוחד בעל הרישיון הכללי חייב להעביר את הרישיון המיוחד על גבי תחנות השידור הספרתיות.

<אסף אמיר: מה זה רישיון מיוחד?

<איתמר חרמון: רישיון מיוחד זה שהוא יכול לעלות על הפלטפורמה בכפייה - - -

<קריאות: - - -

איתן כבל: חברים, אסף, אנחנו איתכם.

<אסף אמיר: אבל אנחנו רוצים להבין.

<מלי פולישוק: יש מונחים שאנחנו לא מכירים.

איתן כבל: אני מעלה להצבעה - - -

<אסף אמיר: רגע, מה זה חמש-שישיות?

<אסף אמיר: אתם יכולים להסביר לי?

<אסף אמיר: אולי זה לא המקום, אבל האם פה מסבירים שהמפעיל החדש יכול להפיק חמש-שישיות בביתו?

<חגית ברוק: לא, זה ממש לא קשור.

<חגית ברוק: סעיף 6לד קובע שבעל הרישיון הכללי חייב להעביר את שידוריו של בעל רישיון מיוחד.

<חגית ברוק: היום הסעיף מדבר על זה שהקיבולת המיועדת לשידוריו של בעל הרישיון הכללי לא תפחת מחמש-שישיות.

<חגית ברוק: כלומר, הפלטפורמה שלו, התשתית שלו, משמרים לי איזשהו נתח בדבר הזה.

<חגית ברוק: כל השאר.

<חגית ברוק: והשאלה היא מה מתוך זה זה ערוצים שלו ומה מתוך זה זה ערוצים של בעל הרישיון.

<אסף אמיר: אבל זה מה שאני שואל.

<אסף אמיר: את חמש-השישיות האלה הוא יכול לעשות כבתוך שלו, נכון?

<אסף אמיר: זה אומר שהוא לא חייב שום דבר לאף אחד מחוץ לבית שלו.

<אסף אמיר: כלומר, אנחנו מסבסדים - - -

<חגית ברוק: בכפוף לחובות אחרות שקיימות עליו, כמו למשל חובת הפקות מקומיות.

<אסף אמיר: זאת אומרת , חמש-שישיות מזה, הערוצים יהיה שלו.

<אסף אמיר: זאת אומרת שהוא לא יעשה מקום לערוצים - - -

<אסף וסרצוג: "יס" מוגבלת ל-30 ערוצים.

איתן כבל: אסף, אתה רואה צל הרים כהרים.

<אסף אמיר: אני טועה?

<אסף וסרצוג: כן.

<אסף אמיר: למה אתה אומר?

<אסף אמיר: הרי חמש-שישיות יכול להיות שלו.

<אסף אמיר: הוא, הכול שלו – כל הערוצים שלו, כל ההפקות שלו, כל הזכויות שלו - - -

<חיים סלוצקי: מה פתאום, אין דבר כזה, אתם נותנים לאחד זיכיון על פלטפורמה.

<חיים סלוצקי: אין חיה כזאת.

<קריאה: גם אנחנו מוגבלים - - -

<אסף אמיר: אבל איך אתם אומרים לי שזה לא פה?

<חגית ברוק: על כל ערוץ בית שאני רוצה להעלות, אני צריכה להעלות שלושה אחרים.

<חגית ברוק: ככה כתוב.

<אסף אמיר: אתה רוצה עכשיו - - -

איתן כבל: אסף, די.

איתן כבל: אסף, מספיק, הלכנו לקראתכם די והותר.

<אסף אמיר: סליחה?

<אסף אמיר: מה זה "לקראתכם"?

<אסף אמיר: לקראת התרבות הישראלית?

<אסף אמיר: לקראת הציבור?

<אסף אמיר: לקראת מי?

איתן כבל: אסף, אל תתחיל להטיף לי, בטח לא בעשר בלילה.

<אסף אמיר: אבל על זה דיברנו בחדר.

איתן כבל: אסף, די, גמרנו, אם יש פה תקלה היא תתוקן.

איתן כבל: די, מספיק.

<אסף אמיר: בסדר, סליחה.

איתן כבל: דנה, בבקשה.

<דנה נויפלד: יש פה שני דברים.

<דנה נויפלד: החמש-שישיות זה בדומה לעיקרון שחל על הכבלים והלוויין.

<דנה נויפלד: מתוך החמש-שישיות יש רגולציה נוספת לעניין "הוט" ו"יס", רגולציה ש... יורם, חבל שלא הסברת שזה היה בעקבות הסדרה של הממונה על ההגבלים העסקיים - - -

<קריאה: לא ב"יס".

<דנה נויפלד: אני דיברתי על "הוט".

איתן כבל: תן לדבר, אלוהים.

איתן כבל: בבקשה.

<דנה נויפלד: בגלל הכוח שיש ל"הוט" הוגבל מספר הערוצים העצמיים שחברת "הוט" יכולה להפיק, ובהתאמה מאוחרת יותר זה גם נקבע לעניין "יס".

<דנה נויפלד: מה שלא צוין כאן זה מספר הערוצים שיש בפלטפורמה של "הוט" ו"יס", שהיא שונה ונמוכה בהרבה בפלטפורמה של ה-די-טי-טי.

<קריאה: אבל לא קיבלנו את זה מהמדינה.

<אסף אמיר: מה זה קשור - - -

איתן כבל: שנייה, תן לי קודם כול להבין.

איתן כבל: אתה אמרת שאתה לא מבין כלום במספרים והנה פתאום אתה מבין גדול.

איתן כבל: בוא נרגיע, תן להבין.

<דנה נויפלד: מספר הערוצים שמשודרים בכבלים ובלוויין גדול באופן משמעותי ממספר הערוצים שישדר...

<דנה נויפלד: אם מישהו כבר יבוא להתמודד על המערך, או מה שנשאר ממנו, מה שיהיה לו בסופו של דבר זה יכולת להפיק מספר ערוצים יחסית קטן.

<דנה נויפלד: ולכן ההשוואה ל"יס" ו"הוט" בעניין הזה לא דומה, כי אצלן עוברים הרבה מאוד ערוצים ולכן יש היגיון באפשרות לפצל בין הערוצים ששייכים לבעל הרישיון לבין ערוצים אחרים שמופקים על גבי הפלטפורמה.

<דנה נויפלד: אתם רוצים שנתחיל לדבר על מספרים?

<דנה נויפלד: כמה ערוצים עוברים על גבי "הוט"?

<אסף אמיר: לא, לא צריך לדבר על מספרים.

<דנה נויפלד: בוא נדבר.

<אסף אמיר: לא, דנה, צריך לדבר על המפעיל הרביעי ולא עליהם.

<אסף אמיר: אותם עזבנו מאחור.

<אסף אמיר: יש מפעיל חדש ואנחנו אומרים - - -

<דנה נויפלד: לא יהיה מפעיל - - -

<אסף אמיר: אבל אם כן יהיה מפעיל חדש שכל הערוצים יהיה בבעלותו - - -

<דנה נויפלד: אבל כמה ערוצים יש לו?

<אסף וסרצוג: יש לו 28 ומתוכם אתה לוקח לו חצי.

<אסף אמיר: אני לא לוקח לו כלום.

איתן כבל: לא אתה, אלא ערוץ 2 וכו'.

<אסף אמיר: סליחה, איתן, אנחנו מייצגים - - -

<אסף אמיר: בסדר.

איתן כבל: זה שמה-שמו מ"הוט" מדליק אותך ונותן לך רוח גבית - - -

<אסף אמיר: במקרה הזה אני הדלקתי אותם.

איתן כבל: לא, לא, אתה נדלקת, הוא העלה אותך ל-120.

<אסף אמיר: לא נכון.

<אסף אמיר: אני ישבתי אתכם - - -

איתן כבל: לא, לא, תקשיב, בוא נבהיר קודם במה הדברים אמורים.

<אסף אמיר: אוקיי.

<אסף אמיר: אני אומר שיש פה מפעיל רביעי.

<אסף אמיר: הוא היה פעם בבעלות המדינה ועכשיו אנחנו מפריטים אותם.

<אסף אמיר: על הכיפק.

<אסף אמיר: הוא מקבל רישיון להפעיל פלטפורמה רב-ערוצית, עם כל מה שבא עם זה.

<אסף אמיר: ועכשיו אנחנו אומרים גם שהוא יכול להחזיק...

<אסף אמיר: הוא אמנם לא ענק, אבל את מה שנשאר לו הוא יכול להשאיר בבית, להפיק בבית, להיות בעל הזכויות בבית, ובעצם מבחינתנו הוא פשוט גורע מ"הוט" ו"יס" עבודה אבל לא מחזיר עבודה לשוק.

<אסף אמיר: אתם דיברתם כל הזמן על תחרות, והנה פה אנחנו מקימים מפלצת - - -

איתן כבל: אסף, תודה.

איתן כבל: וסרצוג, תענה לו.

<אסף וסרצוג: כמו שדנה הסבירה, על המערך הזה יש קיבולת מאוד מצומצמת - -

<אסף אמיר: בינתיים.

<אסף וסרצוג: - - הוא מראש מתחיל עם מינוס שישה ערוצים.

<אסף וסרצוג: יעלו עוד ערוצים ייעודיים, עוד ערוץ רוצה כבר לעלות ב-HD, יש לנו ערוצים שיכולים לבחור לעלות ב-HD במסגרת החוק; כך שאתה משאיר לו בערך 14 ערוצים.

<אסף וסרצוג: עכשיו, אם ערוץ HD נספר כשניים, זה משאיר לו בין חמישה לשבעה ערוצי HD שהוא יכול להעלות.

<אסף וסרצוג: כך שכל מה שננגוס מזה יגמור את האטרקטיביות של המערך, כי בעצם נהפוך אותו להיות רק ספק תשתית שנותן שירות לאחרים, ולא זאת הכוונה.

<אסף וסרצוג: עכשיו, זה לא שאנחנו אומרים שהוא לא ישאיר קיבולת פנויה, אבל לבקש ממנו להשאיר את אותה קיבולת פנויה כמו "יס" ו"הוט" זה לא רלוונטי.

<אסף אמיר: לא פנויה, אבל - - -

איתן כבל: סליחה, הכוונה היא אחרת - - -

<אסף אמיר: יש לזה פתרון שגם לא נוגד את מה שאתם אומרים - - -

איתן כבל: אסף, הם מדברים א' ואתם מדברים ב'.

איתן כבל: אף אחד לא חולק על העובדות שאתם מציגים, אלא שכל העניין הוא שגם אם יישארו רק חמישה ערוצים, אומר אסף, ש - - -

<דנה נויפלד: אבל זה לא נכון, בגלל שעדיין יש את החובה של הפקות מקור - - -

<אסף אמיר: הפקה שהוא חייב להוציא?

<דנה נויפלד: כן, זה לא סותר - - -

<אסף אמיר: אבל הוא לא חייב להוציא את זה.

<אסף אמיר: מדובר על הפקות מקומיות ישראליות, אבל זה יכול להיות בבית שלו.

איתן כבל: סלוצקי, בבקשה.

<חיים סלוצקי: יש בעיה.

<חיים סלוצקי: אתם מסתכלים רק על ה-20 ומשהו ערוצים, אבל אם מחר יגדילו את זה ל-80 או 90 אז הוא יחזיק 70 ערוצים ביד.

<אסף וסרצוג: איך הוא יכול להגדיל?

<חיים סלוצקי: אני מציע שנגיד כמה מותר לו, ולא באחוזים.

<חיים סלוצקי: תגידו מספר, "חמישה ערוצים, ארבעה ערוצים...".

איתן כבל: סלוצקי, אני מבין מה שאתה אומר.

איתן כבל: אם הוא מגדיל אז זה יותר קל לי, כי אז הוא כמו "הוט" או "יס" ואז אני אדע להתמודד איתו כמו "הוט" ו"יס".

<חיים סלוצקי: אבל בשביל זה רציתי לשנות, כי בינתיים מותר לו.

<חיים סלוצקי: כלומר, אתם תצטרכו עוד פעם לשבת ולשנות את החוק.

<חיים סלוצקי: אז במקום זה תקבעו היום שלבעל הזיכיון מותר להחזיק ארבעה ערוצים – ונגמר הסיפור.

<חיים סלוצקי: זה הכול.

<חיים סלוצקי: אחרת זה לא יעבוד.

<אסף אמיר: אני לא מייצג אותם בשום צורה ודרך, אבל אסף - - -

איתן כבל: תן להם להתייעץ.

איתן כבל: לדעתי זה עניין של ניסוח.

<חיים סלוצקי: צריך להגביל את זה במספר, ושיהיה חד-ספרתי ונמוך.

<קריאות: - - -

<ניר יוגב: - - -

<חיים סלוצקי: אני מייצג את הציבור, כן.

<חיים סלוצקי: כל הגנת הינוקא הזה זה טעות, ואני אמרתי לכם את זה.

<חיים סלוצקי: איזה ינוקא הם?

<חיים סלוצקי: 2.5 מיליון מינויים, לקחו 1,000 שקל לחודש לפלאפון ועוד מגינים עליהם, אחרי שהם לקחו שלושה מיליארד הביתה.

<חיים סלוצקי: וואלה, יופי.

איתן כבל: סלוצקי, זה דיון שעבר זמנו.

<חיים סלוצקי: אני מגיע לעבודה, אני 47 שנה במקצוע, 47 שנה מייצר תוכן.

<חיים סלוצקי: על זה אני מגן.

<חיים סלוצקי: אתה עובד היום בחברה הזאת, מביא לה כמה לירות – ועובר לחברה השנייה.

<חיים סלוצקי: אני מייצג את התוכן הישראלי.

<חיים סלוצקי: 47 שנה.

<חיים סלוצקי: אז תפסיק לבלבל את המוח.

איתן כבל: רבותיי, הלאה.

<דנה נויפלד: אנחנו כן דיברנו על זה וכן בגלל זה הנוסח של הפקות המקור נוסח ככה שחלק יהיו הפקות מקומיות ושחלקן יהיו הפקות מקומיות קנויות.

<דנה נויפלד: כלומר, כן דאגנו שיהיה פיזור של הוצאה של התחום החוצה.

<אסף אמיר: איפה?

<חגית ברוק: עוד לא הגענו לזה.

<אסף אמיר: לא, אני לא מדבר על זה - - -

<קריאה: רק ממך ייקנו.

<קריאה: די.

<אסף אמיר: מה "די"?

<אסף אמיר: מה "די"?

<חיים סלוצקי: חבר'ה, הוא צודק במיליון אחוז, הוא מייצג פה מאות חברות הפקה.

<אסף אמיר: חבר'ה, אתם מקימים את הפלטפורמה ואני באמת מאחל לכם הצלחה – אם כי אני לא בטוח שזה יקרה וגם אף אחד לא יודע איך זה יקרה – אבל לדעתי מדינת ישראל הקימה מועצה, שהיא בתוך משרד התקשורת ואי אפשר לחשוד בה שהיא קרובה אליי יותר מאשר למשרד התקשורת, שבה יראו איך זה מתפתח ואז יחליטו אם הוא יכול להחזיק טיפה יותר או טיפה פחות - - -

איתן כבל: מה הבעיה שלכם עם זה?

<אסף אמיר: הרי זה מה שקורה ב"יס" ו"הוט" – המועצה מחליטה לפי איך שהשוק מתפתח.

<אסף אמיר: אז למה מראש אנחנו נותנים לשר להגיד שהכול שלו או לא שלו?

איתן כבל: וסרצוג, מה הבעיה עם ההצעה שלו?

איתן כבל: אמור אותה שנית.

<אסף אמיר: אני אומר שכמו שב"הוט" ו"יס" המועצה רשאית בשלב כזה או אחר לראות איך זה מתפתח, כלומר אם הוא מחזיק יותר מדי ערוצים, אם הוא לא מחזיק, אם יש תחרות, מה עושים איתה - - -

<אסף וסרצוג: מאחר ופה הקיבולת היא מאוד מצומצמת - - -

<אסף אמיר: אבל היא יכולה להתפתח, היא יכולה להיות כפולה כבר מחרתיים.

<חיים סלוצקי: טכנולוגית אפשר להגדיל את זה כמה שרוצים.

<אסף וסרצוג: חברים, אתם אומרים משהו שהוא לא נכון.

<אסף וסרצוג: טכנולוגית, רוחב הפס נשאר כמו שהוא.

<אסף וסרצוג: יכול להיות שבעתיד יוכלו למצות יותר, אבל אף אחד לא יודע אם זה נכון או לא ואף אחד לא הצהיר - - -

<חיים סלוצקי: אסף, תגביל את המספר שלהם, אל תזרו לנו חול בעיניים עוד פעם, תרשמו את המספר של הערוצים שמותר להם, אני מתעקש על זה.

<אסף וסרצוג: שנייה.

<אסף וסרצוג: מה שאנחנו אומרים זה שהמספר גם ככה מצומצם - - -

<חיים סלוצקי: היום.

<אסף וסרצוג: שנייה.

<אסף וסרצוג: בעל הפלטפורמה של "עידן פלוס" – ככל שהדבר הזה יקרה – אם הוא ירצה להתקשר עם מפיקי ערוצים עצמאיים שיפיקו לו את הערוצים, הוא יוכל לעשות זאת.

<אסף וסרצוג: אבל מכיוון שמספר הערוצים שלו מצומצם, אנחנו רוצים לאפשר לו שכל הערוצים יהיו בבעלותו.

<אסף וסרצוג: זה לא סותר את ה - - -

<חיים סלוצקי: אתם עושים ריכוזיות בשוק - - -

<אסף וסרצוג: "הוט" ו"יס" מחזיקים לך 90% - - -

<חיים סלוצקי: אבל היות שאנחנו מפיקים את הערוצים - - -

<אסף וסרצוג: על איזו ריכוזיות בשוק אתה מדבר?

<אסף וסרצוג: הדבר הזה עוד לא קם, אז איזו ריכוזיות בשוק?

<חיים סלוצקי: אתה מביא לו פלטפורמה, אחת משלוש, שבה הוא מחזיק את כל הערוצים, נכון?

<חיים סלוצקי: מתמטיקה אני יודע.

<אסף אמיר: אסף, אני אגיד לך ממה שאני חושש - - -

<קריאה: - - -

<חיים סלוצקי: סליחה, "הוט" הם גם בעלי הפלטפורמה.

<קריאה: יש להם חמש-שישיות גם כן.

<חיים סלוצקי: חבר'ה, תפסיקו, די.

<קריאה: תפסיק אתה, אתה מגזים.

<קריאה: עם כל הכבוד, אתה לא טוב במתמטיקה, אתה טוב בתוכן.

<קריאות: - - - (התייעצות).

<דנה נויפלד: אני לא מצליחה להבין משהו.

<דנה נויפלד: שוב, יש הבחנה בין השאלה אם הערוץ הוא ערוץ בית או ערוץ חיצוני לבין השאלה אם מוציאים הפקות.

<דנה נויפלד: ועניין הוצאת ההפקות כבר דובר והוכנס.

<דנה נויפלד: כך שאני לא מצליחה להבין, אסף, מה אתה רוצה?

<דנה נויפלד: אתה עכשיו דואג שהערוצים לא יהיו ערוצי בית?

<דנה נויפלד: הרי מה שמעניין אותך זה ההפקות המקומיות.

<אסף אמיר: מה שמעניין אותי זה שוק ההפקה שהוא לא ערוצים ולא סתם פלטפורמות; מה שמעניין אותי זה 200 חברות הפקה ואיזה 5,000 איש שזאת העבודה שלהם.

<דנה נויפלד: אבל כבר הכנסנו שתהיה חובת הפקה של הפקות מקומיות קנויות.

<אסף אמיר: כמה הוא צריך להוציא על זה?

<דנה נויפלד: מה שסוכם אתך.

<חגית ברוק: 4.5% מההכנסות שלו.

<חגית ברוק: לפי המדרג.

<קריאות: - - -

איתן כבל: אני הקשבתי לכולכם ולדעתי אסף אמיר לא צודק.

איתן כבל: סלוצקי, אתה טועה, באמת שאתה טועה.

איתן כבל: אני אתך לגמרי, אבל אתה טועה.

איתן כבל: סלוצקי, אני כן יכול להכניס את הסעיף שאומר שאם הפלטפורמה תתפתח לכדי מספרים שהם לא היום - - -

<אתי בנדלר: איך היא יכולה להתפתח?

איתן כבל: אם למשל מחר תהיה טכנולוגיה חדשה.

איתן כבל: הרי אתה לא יכול לדעת לאן הטכנולוגיה הולכת.

איתן כבל: אני זוכר שכשקיימנו את הדיון על עידן פלוס רבנו על חצי.

איתן כבל: ..

איתן כבל: אתה זוכר?

איתן כבל: כמעט היה משבר קואליציוני על הקשקוש הזה.

<חיים סלוצקי: נכון, אנחנו הזהרנו אז... שלא נזכיר את זה.

איתן כבל: עלו השידורים הראשונים ולא ראו אותם טוב.

איתן כבל: למה?

איתן כבל: כי בא ערוץ 9 וזה עשה טשטוש של...

<חיים סלוצקי: על שני ערוצים התווכחנו, ותראה מה קרה עם זה עכשיו.

<חיים סלוצקי: (התייעצות).

איתן כבל: וסרצוג, דנה, אני רוצה להוסיף משפט אחד, ואל תגידו לי לא.

איתן כבל: אני רוצה שיימצא הניסוח שאומר שאם...

איתן כבל: מה שנראה היום כבלתי אפשרי, בעוד שנתיים או ארבע הוא יכול להיות העתיד.

איתן כבל: וכמו שכשאנחנו כתבנו את החוק של עידן פלוס, בהתחלה זה היה קרב על חמישה ערוצים, שאילטוב כמעט הפיל את הממשלה על ערוץ 9, את זוכרת?

איתן כבל: באמת, אני לא אומר את זה עכשיו באיזושהי ציניות.

איתן כבל: ולכן אני אומר שאם תתפתח טכנולוגיה חדשה שתגרום לכך שהמספר יגדל באופן משמעותי, אז יחולו עליהם הכללים בדיוק כמו שחלים היום על "הוט" ו"יס".

<איתמר חרמון: אני איתמר חרמון, מהמועצה לכבלים ולוויין.

<איתמר חרמון: הסעיף שמגביל את כמות הערוצים – בלי לדבר על ההפקות – שיכולה להחזיק הפלטפורמה בעצמה, כלומר, ערוצים שלה, זה סעיף שלא הוחל, זה סעיף 6כ1.

איתן כבל: מה?

<דנה נויפלד: אבל אסף שאל לגבי הפקות - - -

<איתמר חרמון: היושב-ראש שאל מה קורה במקרה שפתאום הפלטפורמה הזאת הופכת משישה ל-60.

<איתמר חרמון: לא יחול עליה סעיף 6כ1.

איתן כבל: זאת אומרת שהיא תהיה באותה - - - ?

<איתמר חרמון: לא.

איתן כבל: אז אני רוצה שזה כן יהיה.

איתן כבל: זה מה שאני אומר.

איתן כבל: דנה, אסף, חברים, חבל על הזמן - - -

<אסף וסרצוג: בסדר, ההערה שלך מקובלת.

איתן כבל: אני רוצה שתנסחו לי את זה.

איתן כבל: עכשיו?

<אסף וסרצוג: עכשיו.

<אתי בנדלר: מה?

<אסף וסרצוג: שאם יש איזשהו שינוי טכנולוגי משמעותי, זה יצטרך להיבחן באיזשהו אופן.

<רותם הורוביץ: אני רותם הורוביץ, מרשות ההגבלים העסקיים.

<רותם הורוביץ: אני רוצה להעיר שככל שהטכנולוגיה תשתנה ונתח השוק של אותו גוף יגדל משמעותית.

<רותם הורוביץ: .. הרי הסיבה שהממונה הטילה תנאים על "הוט" בזמנו, הייתה כוח השוק הגדול של "הוט" ביחס למה שמר סלוצקי דואג ממנו.

<רותם הורוביץ: אבל ככל שאנחנו מדברים על גוף שנכנס לשוק ויש לו 5% מהשוק, אני לא רואה סיבה להגביל את היכולת שלו להתחרות במתחרים שלו רק כי יש לו עכשיו יותר ערוצים.

איתן כבל: לא, לא, גברתי, זה כמו בשיר של יונתן גפן – "את שייכת לסיפור אחר".

איתן כבל: אין כאן שאלה שנוגעת לתחרות, היא לא קשורה לתחרות, אני לא רוצה להפריע לתחרות.

איתן כבל: אני רוצה שהתחרות רק תפרח ותגדל.

איתן כבל: הנקודה שאני מדבר עליה קשורה בכלל למפיקים, לשוק ההפקה.

איתן כבל: אני רוצה שלא ייגרע מקומם בתהליך הזה.

<רותם הורוביץ: מה שאני מנסה להגיד זה שככל שאתה מחייב את עידן פלוס החדש לרכוש את ערוציו ולא לעשות אותם בבית.

<רותם הורוביץ: ..

<רותם הורוביץ: ואני לא מדברת עכשיו על הפקות המקור, אני מדברת על מקור הערוצים.

<רותם הורוביץ: כל מה שאני אומרת זה שככל שאנחנו מדברים על גוף שרק נכנס לשוק, תן לו לעשות את הבחירה הכלכלית שלו איך הוא חושב שהוא יגייס את המנויים שלו הכי טוב – האם לקנות את הערוצים המוצלחים של מר סלוצקי או לעשות אותם בבית.

איתן כבל: סליחה, גברתי, אני באמת לא מבין על מה את מדברת.

איתן כבל: אני לא חלוק עלייך, אני לא מתווכח איתך.

איתן כבל: כל אשר אני אומר מדבר על משהו שבכלל עוד לא קיים, משהו שאולי מישהו עכשיו יושב באיזה חדר ומנסה לייצר את הטכנולוגיה החדשה הזאת, שיכול להיות שתהיה ויכול להיות שלא.

איתן כבל: כל מה שאני אומר זה שכדי לייצר איזשהו איזון.

איתן כבל: ..

איתן כבל: שבסוף נתכנס ונגיד "אוקיי, פתאום יש קבוצה שקוראים לה עידן פלוס, שעכשיו היא לא בתחרות, כי יש לה יתרון יותר גדול בתחרות - - -

<אסף אמיר: כאשר יהיה לה יתרון.

איתן כבל: כאשר יהיה לה יתרון.

איתן כבל: לכן מה שאני מנסה לומר לך, שמהיום אני כבר בא ואומר שכדי לייצר שוק שהוא מתחרה בכלים פחות או יותר שווים, כדי שהמפיקים והבמאים והיצירה הישראלית לא תיפגע מהעניין הזה.

איתן כבל: ..

<רותם הורוביץ: כל האמירה היא שגם אם יש לך יכולת להעביר 60 ערוצים אבל נתח השוק שלך הוא 1%, אז למה להטיל מגבלה על איזה ערוצים - - -

<אסף וסרצוג: אני חושב שמה שהיא אומרת הוא מאוד חשוב.

<אסף וסרצוג: היא אומרת שהשילוב לא צריך להיות מההיבט שדיברנו עליו אלא גם מההיבט של נתחי השוק.

<אסף וסרצוג: אנחנו נעבוד על זה בנוסח, זה צריך להיות משולב.

איתן כבל: תקשיבו, אתה לא פותר עוול ביצירת עוול.

<אסף וסרצוג: ברור.

איתן כבל: זה הכול.

איתן כבל: תנסחו את הסעיף הזה ונחזור אליו.

איתן כבל: בואו נתקדם הלאה.

איתן כבל: הלאה.

קוראת: עכשיו אנחנו מוסיפים את (ג), שזה העדכון שלנו להגנת הינוקא בהקשר של הפקות המקור.

<אסף אמיר: הפחתת ההגנה.

<אסף אמיר: כלומר, זה לטובת המפיקים.

הינוקא. קוראת: (ג) הוראות סעיף קטן (א) והוראות סעיף 6ה1(א1), לא יחולו על בעל רישיון כללי לשידורים באמצעות תחנות השידור הספרתיות שסך הכנסותיו בשנת כספים אינו עולה על 200 מיליון שקלים חדשים או אינו מהווה 5% או יותר מסך ההכנסות משוק הטלוויזיה הרב-ערוצית באותה שנה, לפי הנמוך מביניהם; ואולם – (1) עמדו הכנסותיו של בעל רישיון כאמור בשנת הכספים על למעלה מ-200 מיליון שקלים חדשים או למעלה מ-5% מסך ההכנסות בשוק הטלוויזיה הרב-ערוצית באותה שנה, לפי הנמוך מביניהם, אך לא יותר מ-300 מיליון שקלים חדשים או 7.5% מסך ההכנסות בשוק הטלוויזיה הרב-ערוצית באותה שנה, לפי הנמוך מביניהם, יקראו את סעיף 6ה1(א1) לחוק התקשורת כך שבמקום "עד 12% מהכנסותיו השנתיות מדמי מנוי ושלא יפחת מ-8% מהכנסות אלה", יבוא "4.5% מהכנסותיו השנתיות", ובמקום "הפקות מקומיות" יבוא "הפקות מקומיות קנויות"; (2) עמדו הכנסותיו של בעל רישיון כאמור בשנת הכספים על למעלה מ-300 מיליון שקלים חדשים או למעלה מ-7.5% מסך ההכנסות בשוק הטלוויזיה הרב-ערוצית באותה שנה, לפי הנמוך מביניהם, אך לא יותר מ-400 מיליון שקלים חדשים או 10% מסך ההכנסות בשוק הטלוויזיה הרב-ערוצית באותה שנה, לפי הנמוך מביניהם, יקראו את סעיף 6ה1(א1) לחוק התקשורת כך שבמקום "עד 12% מהכנסותיו השנתיות מדמי מנוי ושלא יפחת מ-8% מהכנסות אלה", יבוא "6% מהכנסותיו השנתיות", ובמקום "הפקות מקומיות" יבוא "הפקות מקומיות קנויות".

הינוקא. קוראת: בעצם בסעיף הזה יצרנו שלושה מדרגים להגנת הינוקא.

הינוקא. קוראת: המדרג הראשון מדבר על כך שכדי להיכנס לעולם שבו אתה מחויב בהוצאות להפקות מקור, אתה חייב להיות 5% מסך ההכנסות בשוק הטלוויזיה הרב-ערוצית או 200 מיליון שקלים.

הינוקא. קוראת: זה הרף המינימלי שמעליו אתה מחויב בהפקות מקור.

הינוקא. קוראת: ועכשיו השאלה היא מה החובות.

הינוקא. קוראת: כל עוד מדובר בסכום בין 200 ל-300 מיליון שקלים או בין 5% ל-7.5% של הכנסות, החובה היא 4.5% של הוצאה להפקות מקומיות קנויות.

הינוקא. קוראת: כלומר, כל ה-4.5% הם להפקות מקומיות קנויות.

הינוקא. קוראת: המדרג הבא הוא בין 7.5% ל-10% או בין 300 ל-400, שאז החובה היא 6%, כאשר, שוב, כל ששת האחוזים הם הפקות מקומיות קנויות.

הינוקא. קוראת: זהו.

איתן כבל: יש הערות?

איתן כבל: מי בעד?

איתן כבל: הצבעה בעד אישור הסעיף – פה אחד סעיף 12ג אושר בכפוף לשינויים שנאמרו לפרוטוקול.

איתן כבל: אושר.

איתן כבל: הלאה.

<אסף אמיר: אני מבקש להודות לכם על זה שבאתם לקראתנו.

<אסף אמיר: אמנם יש פה נזק, אבל הנזק מופחת.

<אסף אמיר: אני רוצה להודות, אבל רק שתבינו שמדובר על סכומים שהם בסך הכול שמונה מיליון, 20 מיליון וכן הלאה, כך שלא מדובר פה באיזה עולם תוכן עשיר.

<אסף אמיר: אבל בכל אופן, זה מה שאפשר לעשות, אז תודה רבה לכם.

איתן כבל: הלאה.

איתן כבל: בבקשה, גברתי.

איתן כבל: שזה אומר?

<חגית ברוק: זה הסעיף של חובת הקצאה של זמן שידור להפקות מקומיות וזמן שידור להפקות מקומיות קנויות.

ממשיכה לקרוא: "(1) ...6יא1, 6יא2, 6יט2(א) ו-(ג), 6כ2(א) עד (ח), 6כא1, 6מ ו-6נא1 לחוק התקשורת, ואולם הוראות סעיפים 6יא2, 6יט2(א) ו-(ג) ו־6מ לא יחולו לעניין בעל רישיון כללי לשידורים באמצעות תחנות השידור הספרתיות שהיקף פעילותו אינו היקף פעילות רחב כהגדרתו בסעיף 12ב(א);"

<לאה ורון: אולי תסבירי באיזה סעיפים מדובר?

<אביטל סומפולינסקי: סעיף 4ז זה איסור התניית שירות בשירות, סעיף 6ט1 זה החובה לבצע שידורים באורך תקין וסדיר, סעיף 6יב זה עניין רצף השידורים, סעיף 6כב זה סמכות השר להורות לבעל רישיון במקרה חירום לשדר הודעה מטעם הממשלה, סעיף 6כד1 זה הוראות לעניין עוצמת הקול בתשדירי הפרסומות, סעיף 6כה זה איסור שידורים של סרטים שלא אושרו, תועבה וכדומה, סעיף 6לו זה הסמכות לקבוע דמי רישיון, תמלוגים ותשלומים אחרים, סעיף 6לח1 זה "החלטה שקיבלה המועצה שלא פורסמה ברשומות תחייב את בעל הרישיון לאחר שהובאה לידיעתו", סעיף 13, 13א ו-13ב זה לעניין כוחות הביטחון והוראות בשעת חירום, סעיף 51ג זה איסור הגבלה או חסימה של השימוש בשירותים, 51ד זה איסור גביית דמי ביטול בשל הפסקת ההתקשרות של הצרכן עם בעל הרישיון, ו-51ה זה איסור העמדה לפירעון מידי של ציוד הקצה.

<דנה נויפלד: הפקות משותפות.

<אביטל סומפולינסקי: 6נא1 זה אישור שידורי החדשות, 6לד1(ז) זה הוראות לעניין שידורי הפרסומות, ו-6לד2 זה לעניין בעל רישיון כללי לשידורים שמממן את שידוריו באמצעות הפרסומות.

<אסף אמיר: אפשר שאלת הבהרה?

<חגית ברוק: אני רק אסביר רגע.

<חגית ברוק: דיברנו על זה שיש ארבע הגנות ינוקא; בשתיים כבר טיפלנו, וכאן מופיעות ההגנות האחרות.

<אביטל סומפולינסקי: שלגביהן ההגדרה הכללית של "בעל היקף רחב" רלוונטית.

<חגית ברוק: נכון.

<ניר יוגב: אפשר שאלת הבהרה?

<ניר יוגב: 6יא2 מדבר על חבילת יסוד, ונאמר פה שזה לא רלוונטי למי שהוא בעל רישיון בהיקף פעילות שאינו רחב.

<ניר יוגב: אני רק לא מבין מה הקשר של חבילת יסוד גם למי שהוא בעל היקף פעילות רחב.

<ניר יוגב: מה חבילת היסוד קשורה?

<קריאה: חבילת היסוד שלו היא חינם.

<ניר יוגב: מה זה המושג "חבילת יסוד" בהקשר של מפעיל שידורים בתחנות רדיו ספרתיות?

<דנה נויפלד: קודם כול בוא נגיד מה זה רגולציה על חבילת יסוד.

<דנה נויפלד: רגולציה של חבילת יסוד אומרת שהמפעיל מחויב להעניק חבילה שיש בה ערוצים מסוימים, מצומצמים – אגב, זה לא רק ערוצי החובה – ולהציע אותם במחיר מוזל.

<דנה נויפלד: אז ברגע שיש לו היקף פעילות רחב יכול להיות שגם הוא יציע חבילה שהיא יותר מצומצמת מאשר חבילה שהיא כלל הערוצים.

<ניר יוגב: בסדר.

<דנה נויפלד: עכשיו, אנחנו חושבות שיש פה איזה בעיה בעניין של - - -

<חגית ברוק: בהפקות מקומיות קנויות.

<חגית ברוק: אנחנו מחריגים את סעיף 6ה1(א) ואנחנו קובעים שכל עוד הוא אינו בעל היקף פעילות רחב, הסעיף הזה לא יחול.

<חגית ברוק: זה בעצם הסעיף שמבסס את ההפקות המקומיות הקנויות.

<חגית ברוק: אמנם טיפלנו בזה בסעיף חובת הפקות המקור, שאומר שעד שהוא בהיקף של 10% הוא חייב להוציא את זה להפקות מקומיות קנויות, אבל מרגע שהוא הגיע ל-10% הוא למעשה מחויב בהוצאה שקבועה בחוק, ההוצאה שקבעה המועצה, 8% – אבל, אין פה את ההגנה של הקנויות.

<חגית ברוק: ועד שהוא לא יענה להגדרה של בעל היקף פעילות רחב, שזה 10% לפחות לשלוש שנים, אז מכאן ואילך לא תהיה חובה להוציא את ההפקות המקומיות הקנויות.

<חגית ברוק: אז אנחנו מנסות לחשוב פה תוך כדי על פתרון - - -

<קריאה: זה לא בעייתי מה שנאמר עכשיו?

<אתי בנדלר: תגידי לוועדה לאיזו תוצאה את רוצה להגיע, ואנחנו נעגן את זה בנוסח.

<חגית ברוק: התוצאה שאנחנו רוצים להגיע אליה היא כזו שמרגע שהוא הגיע ל-10% של נתח שוק - - -

<קריאה: בלי שלוש שנים או עם שלוש שנים?

איתן כבל: חבר'ה, שקט.

<חגית ברוק: מה שאנחנו רוצים זה ככה.

<חגית ברוק: לעניין סעיף 6ה1(א), שמחייב אותו להוציא לפחות 50% מזמן השידור להפקות מקומיות קנויות – רק לעניין הזה "היקף פעילות רחב" יהיה מעל 10%, בלי התוספת של שלוש השנים.

<עמית ליאור: ואז מה הוא מחויב להוציא החוצה?

<עמית ליאור: לא הבנתי.

<חגית ברוק: לכל מדרגה יש את החובה שקבועה בצד.

<חגית ברוק: מרגע שנגמר המדרג והוא הגיע ל-10%, הוא עובר לסעיף 6ה1(א) וזה לא משנה מתי זה יקרה.

איתן כבל: עמית, זה מה שסיכמנו.

<אתי בנדלר: וזה מחייב תיקון נוסח.

איתן כבל: בסדר.

<חגית ברוק: ואז בעצם הוא חייב להוציא את ה-8%, אבל אין שום ביטוי לזה שחלק מה-8% האלה אמורים להיות להפקות מקומיות קנויות.

<חגית ברוק: ובשביל שלא תיווצר תקופה ארוכה מדי בלי שהוא מוציא את זה להפקות קנויות, אנחנו רוצים לשנות את ההגדרה של "היקף פעילות רחב" לעניין תחולת סעיף 6ה1(א).

איתן כבל: שכנעת את עצמך.

איתן כבל: הבנו.

איתן כבל: אני יכול להצביע?

איתן כבל: (התייעצות)

איתן כבל: אני מעלה להצבעה את...

<אתי בנדלר: את סעיף 12ד, בתיקון נוסח שנגבש מאוחר יותר.

איתן כבל: מי בעד הסעיף, עם תיקון הנוסח?

איתן כבל: הצבעה בעד אישור הסעיף – פה אחד סעיף 12ד אושר בכפוף לשינויים שנאמרו לפרוטוקול.

איתן כבל: אושר.

איתן כבל: הלאה.

קוראת: סעיף 13 זה סמכות המועצה לתת רישיון למשרד ערוץ נושאי, והתיקון שכאן מבהיר את זה שההסדרה או קיומם של משדרי ערוצים נושאיים מותנה בכך שאין את בעל הרישיון לשידורים באמצעות תחנות השידור הספרתיות.

קוראת: דיברנו על זה שבעל הרישיון לשידורים יוכל להעלות ערוצים משל עצמו וזה יהיה החלופה לערוצים הנושאיים.

קוראת: ולכן סמכות המועצה לתת את הרישיון תהיה רק כל עוד אין בעל רישיון כללי לשידורים שמעלה את הערוצים הנוספים של עצמו.

<דנה נויפלד: אביטל, העניין של הגוף המשדר לפי חוק הכנסת לא יהיה פה, אלא זה ייכנס לעניין של ה-4%, בסדר?

<דנה נויפלד: כלומר, הוא לא נכנס ל-(א) אלא (ב).

<דנה נויפלד: בסדר?

<אתי בנדלר: בסדר גמור.

<לאה ורון: הסבר קצר.

<חגית ברוק: סעיף 13 מדבר על ערוצים נושאיים.

<חגית ברוק: התיקון שלנו לסעיף קטן (ד) הוא תיקון למגבלות בבעלויות הצולבות לעניין משדרי ערוצים נושאיים, כלומר, זה אומר מי לא יוכל לקבל רישיון לשדר ערוץ נושאי.

<איתמר חרמון: כבוד היושב-ראש, קודם דיברנו על ההפקות הקנויות, אלא שבחוק הזה אין הגדרה לזה, ולכן צריך להעתיק את ההגדרה מחוק התקשורת לכאן.

<דנה נויפלד: נכון, צריך לצרף את זה.

איתן כבל: אוקיי.

איתן כבל: אתה תותח חבל על הזמן, יש עוד משהו שגילית שהם החסירו?

<אתי בנדלר: חגית, תסבירי באופן כללי במה מדובר בבקשה.

<חגית ברוק: התיקון לסעיף קטן (ד) זה תיקון לבעלויות הצולבות.

<חגית ברוק: המגבלה העיקרית היא שבעלי רישיונות ובעלי זיכיונות והגוף המשרד לפי חוק שידורי הכנסת יוכלו לקבל רישיון לערוץ נושאי, אבל רק אם הם מחזיקים בלא יותר מארבעה ערוצים.

<חגית ברוק: אנחנו מוסיפים את סעיף קטן (ד1), שנותן למועצה סמכות לקבוע תנאים ברישיון למשדר ערוץ נושאי.

<חגית ברוק: החובה למשדר ערוץ נושאי לפעול בהתאם לתנאי הרישיון – זה אחר כך יבסס את ההפרות שייקבעו ויאפשרו להטיל עיצומים כספיים.

איתן כבל: אפשר להצביע?

<אתי בנדלר: כדאי שלפני ההצבעה היא תסביר בכמה מילים במה עוסק הסעיף.

<דנה נויפלד: היא כבר אמרה.

<דנה נויפלד: הסעיף הזה עוסק ב - - -

<לאה ורון: מי שלא יכול לקבל רישיון לשדר ערוץ נושאי.

<אתי בנדלר: סליחה, אני לא הייתי קשובה.

<דנה נויפלד: אז אני אגיד את זה מהר.

<דנה נויפלד: לפני התיקון של הסעיף הזה הייתה הגבלה יותר חמורה מבחינת בעלויות צולבות על מי שיכול להחזיק בערוץ נושאי.

<דנה נויפלד: שוב אני מזכירה, הסעיף הזה ייכנס לתוקף רק במקרה שההפרטה נכשלת, כי רק אז הערוצים הנושאיים רלוונטיים.

<דנה נויפלד: אז הסעיף הזה הוא בעצם שלייקעס על שלייקעס למקרה שההפרטה לא תצלח, שאז בכל זאת אנחנו מאפשרים ערוצים נושאיים.

<דנה נויפלד: במקרה כזה אנחנו פותחים את סעיף הבעלויות הצולבות במקצת ואנחנו עושים כמה דברים.

<דנה נויפלד: קודם כול, לגורמים שעד היום לא יכלו להחזיק יותר מערוץ אחד או שניים באישור המועצה, אנחנו מאפשרים להחזיק עד ארבעה ערוצים.

<דנה נויפלד: בנוסף, בגלל שפתחנו - - -

איתן כבל: איפה פילבר?

איתן כבל: אני לא יודע, פתאום נזכרתי בו.

<דנה נויפלד: פילבר הבן אדם או פילבר - - - ?

איתן כבל: הרוח.

<אתי בנדלר: זה עניין חשוב, כדי לעודד - - -

<דנה נויפלד: נכון.

<דנה נויפלד: זה כדי שאם יהיו רק ערוצים נושאיים - - -

איתן כבל: מה זה ערוץ נושאי?

<דנה נויפלד: זה מוגדר.

<דנה נויפלד: החוק קובע שזה ערוץ נישה.

<חגית ברוק: ש-75% לפחות משעות השידור שלו זה ברשימת הנושאים שקבועה בחוק.

איתן כבל: אלה שאתה רואה אותם כשאתה עובר מערוץ לערוץ.

איתן כבל: אתם יודעים, יש את הערוצים האלה שאתה פוגש אותם רק שאתה עובר מערוץ לערוץ, אחרי שעברת על כל הסרטים שיש לך בכבלים ובלוויין.

<דנה נויפלד: אני ממשיכה להסביר.

<דנה נויפלד: פתחנו קצת את האפשרות להחזיק במספר ערוצים נושאיים.

<דנה נויפלד: אבל בגלל שפתחנו החלנו גם את האיסור לעניין ערוץ נושאי בנושא החדשות, כך שיחול אותו סעיף שחל היום בכבלים ובלוויין, שמטיל מגבלות על מי שיכול להחזיק בערוץ חדשות כערוץ נושאי.

<דנה נויפלד: אלה עיקרי הדברים.

איתן כבל: מי בעד פסקה (15)?

איתן כבל: הצבעה בעד אישור הפסקה – פה אחד פסקה (15) אושרה.

איתן כבל: אושר.

קוראת: זה בעצם קביעת נורמה שאסור לשדר שידורים באמצעות תחנות השידור הספרתיות.

קוראת: בהמשך נטיל על הפרה של הנורמה הזאת עיצום כספי.

איתן כבל: מי בעד?

איתן כבל: הצבעה בעד אישור הפסקה – פה אחד פסקה (16) אושרה.

איתן כבל: אושר.

איתן כבל: תודה.

איתן כבל: הלאה.

<אתי בנדלר: הגענו לפרק חדש, הפצת השידורים באינטרנט.

<חגית ברוק: יש לנו נוסח חדש כאן.

<מלי פולישוק: יש גם דברי הסבר חדשים?

<דנה נויפלד: אין שינוי של דברי ההסבר.

<דנה נויפלד: מה שנאמר לפרוטוקול זה דברי ההסבר, אין יותר דברי הסבר בשלב הזה.

<לאה ורון: לנו ולחברי הכנסת אין את הנוסח.

איתן כבל: גם לכם אין?

<חגית ברוק: לא, לנו יש נוסח, אנחנו יכולים להקריא אותו.

<לאה ורון: אז פשוט תצביעו עליו וגמרנו.

<דנה נויפלד: לאה, נאמר לנו שזה לא לדיון, את לא צריכה לכעוס עלינו.

<לאה ורון: למה שאני לא אכעס?

<דנה נויפלד: בגלל שנאמר לנו שזה לא עולה לדיון היום ובגלל זה לא הבאנו את זה.

<לאה ורון: מי אמר לכם שזה לא עולה לדיון היום?

<אתי בנדלר: נעבור לעיצומים, אני לא מוכנה לדון בזה בלי לראות את זה.

<דנה נויפלד: אפשר לעבור לעיצומים בינתיים?

איתן כבל: כן, בואי נעבור לעיצומים.

איתן כבל: מה נשאר לנו?

<דנה נויפלד: נשאר לנו האינטרנט, העיצומים הכספיים ועוד נושאים שטרם סגרנו והצבעתם עליהם.

איתן כבל: מה שנשאר לנו זה ההפצה, אינטרנט והעיצומים הכספיים.

איתן כבל: את הפרסומות סיימנו.

<דנה נויפלד: ובסוף, הוראות מעבר.

איתן כבל: בסדר, את זה תעשי לבד...

<דנה נויפלד: בואו נעשה את העיצומים הכספיים.

איתן כבל: הלאה.

<מלי פולישוק: 18 יידון היום?

איתן כבל: אני לא יודע, נראה.

<קריאות: - - -

איתן כבל: אין היום אינטרנט, ואני מניח שאם אין אינטרנט גם לא יהיו זכויות יוצרים.

<מלי פולישוק: אז אפשר ללכת הביתה לישון?

איתן כבל: אנחנו נעשה עיצומים ואחרי זה.

איתן כבל: ..

איתן כבל: בקיצור, אני לא אעביר את זה, כי אני רוצה לעשות את זה בצורה מסודרת: אינטרנט ואז זכויות יוצרים.

איתן כבל: הלאה, בואו נתקדם.

קוראת: אני מזכירה שעל הסכום הבסיסי הצבענו בדיון שעבר.

קוראת: מדובר ב-100,800 ש"ח.

ממשיכה לקרוא: אלה בעצם ההפרות ה"פשוטות", שלגביהן יש למנהל הכללי של משרד התקשורת סמכות להטיל עיצום כספי על גורם מפעיל.

<אתי בנדלר: אלה כולן חובות שהוועדה אישרה במהלך שני הדיונים האחרים.

<אתי בנדלר: כאן נאמר שהפרתן מהווה עילה להטלת עיצום כספי בסכום של 100,800 ש"ח.

<אתי בנדלר: אני חושב שאפשר לאשר את הסעיף.

איתן כבל: מי בעד?

איתן כבל: הצבעה בעד אישור הסעיף – פה אחד סעיף 13יא(א) אושר.

איתן כבל: אושר.

קוראת: פה אין הרבה מה להסביר.

קוראת: אלה גם שתי הפרות של נורמות שנקבעו ביחס לגורם המפעיל ואושרו.

קוראת: מדובר על כפל סכום, כי אלה הפרות חמורות יותר.

איתן כבל: מי בעד הסעיף?

איתן כבל: הצבעה בעד אישור הסעיף – פה אחד סעיף 13יא(ב) אושר.

איתן כבל: אושר.

<חגית ברוק: ואני מוסיפה הפרה נוספת - - -

<דנה נויפלד: רגע, אלה הפרות שמתייחסות לסעיפים שטרם הוקראו והוצבעו.

<חגית ברוק: אז מהפרה (10).

<דנה נויפלד: זה לא יחייב רוויזיה אם הוועדה תצביע עד (9), נכון?

<אתי בנדלר: לא, היא בינתיים לא מצביעה על (10), היא תחזור ל-(10) ו-(11).

<חגית ברוק: אז אני מקריאה את האחרון.

<חגית ברוק: אנחנו מוסיפים כאן עוד הפרה, בעקבות הערה של היועצת המשפטית של הוועדה: "(12) גבה תשלום בעד הפצת השידורים הפתוחים ומתן הגישה אליהם בניגוד להוראות סעיף 13ג".

<חגית ברוק: גם זה אחד מאותם סעיפים שלא הוצבעו.

<אתי בנדלר: אדוני, מדובר כאן בהפרות החמורות ביותר שעליהן המנהל רשאי להטיל עיצום כספי.

<אתי בנדלר: לאחר מכן כבר נעבור להפרות שמי שרשאי להטיל את העיצום הכספי זה יושב-ראש המועצה.

<אתי בנדלר: אז בעצם אנחנו מצביעים עכשיו על סעיף קטן (ג) פסקאות (1) עד (9), כאשר פסקאות (10) עד (12) יישארו לישיבה הבאה.

איתן כבל: מי בעד?

איתן כבל: הצבעה בעד אישור הסעיף – פה אחד סעיף 13יא(ג), פסקאות (1) עד (9), אושר.

איתן כבל: אושר.

קוראת: זה בעצם מדבר על מי שמשדר בלי שיש לו רישיון לשדר בתחנות השידור הספרתיות.

<אתי בנדלר: מדובר בעצם במשדר פיראטי - - -

<דנה נויפלד: זה לא פיראטי, זה מישהו שביטלו לו את הרישיון והוא המשיך לשדר.

<אתי בנדלר: הוא לא מפוקח בעצם.

<דנה נויפלד: אנחנו יודעים מי המפעיל, ולכן אין באמת שידור פיראטי כמו רדיו פיראטי.

<דנה נויפלד: אבל יכול להיות מצב שבו המועצה ביטלה לו את הרישיון בגין הפרה או בגין אי-קיום תנאי הכשירות שלו – והוא בכל זאת ממשיך לשדר.

<אתי בנדלר: אז כאילו מטילים עליו עיצום למרות שהוא בעצם לא מפוקח יותר.

<אתי בנדלר: זה מבנה קצת מוזר - - -

<דנה נויפלד: זה קיים בחקיקת התקשורת כבר - - -

איתן כבל: אוקיי, אני יכול להצביע?

איתן כבל: הצבעה בעד אישור הסעיף – פה אחד סעיף 13יב אושר.

איתן כבל: אושר.

איתן כבל: הלאה.

קוראת: יכול להיות שצריך לתקן כאן את ההפניות.

<אתי בנדלר: ההפניות הן עניין של נוסח, אנחנו נעשה את זה בהמשך.

<איתמר חרמון: חגית, עכשיו גם הוסיפו לו מגבלה של עד שלושה ערוצי פרסומות.

<איתמר חרמון: השאלה, אם הוא מפר את זה - - -

<חגית ברוק: אולי אני אסיים להקריא ואז תעיר.

ממשיכה לקרוא: סעיף קטן (א) בעצם מפנה את הסמכות ליושב-ראש המועצה לשידורי כבלים ולוויין להטיל עיצום כספי על בעל רישיון כללי לשידורים באמצעות תחנות השידור הספרתיות.

ממשיכה לקרוא: גובה העיצום הוא הסכום הבסיסי, 100,800 שקלים.

ממשיכה לקרוא: אופי ההפרות שלגביהן יש ליו"ר המועצה סמכות זה הפרות שקשורות במהותן לתוכן השידורים, בהתאם לסעיפים שהוחלו על בעל הרישיון הכללי שעניינם תוכן השידורים.

<איתמר חרמון: צריך לבחון פה משהו.

<איתמר חרמון: הוסיפו מגבלה על כמות הערוצים ממומני פרסומות שמותר לו להעלות והוסיפו חובה של זמן שידור של הפקות, ב-6ה1(א) - - -

<חגית ברוק: לא הוספנו את זה, רק שינינו את התחולה.

<איתמר חרמון: לא, עכשיו החלנו אותו, קודם הוא לא הוחל.

<חגית ברוק: הוא כן הוחל.

<איתמר חרמון: לא, הוא נמחק ועכשיו הוא הוחל.

<חגית ברוק: לא, יש לנו שינויים בנוסח אז יכול להיות שאתה - - -

<איתמר חרמון: לא, כרגע דיברת על זה.

<איתמר חרמון: מופיע סעיף שלא היה קודם והוספתם אותו.

<חגית ברוק: לא הוספנו אותו, הוא כבר היה ואנחנו רק משנים את אופן התחולה שלו.

<חגית ברוק: במקום שהוא יחול החל מהרגע שהוא נהיה בעל היקף פעילות רחב לפי ההגדרה הכללית, כלומר רחב מאוד, אז זה יחול עליו כשהוא נהיה בעל היקף פעילות רחב קטן.

<איתמר חרמון: לא, זמן ההפקות הקנויות - - -

<חגית ברוק: זה היה.

<אתי בנדלר: אבל צריכים לעשות את ההתאמה.

<דנה נויפלד: נכון.

<אביטל סומפולינסקי: חגית, בסעיף קטן (א)(1) דיברנו על זה שבחלק הבא נוסיף את 6ט(א)(9) - - -

<חגית ברוק: למה "למעט"?

<אביטל סומפולינסקי: כמו שאנחנו ממעטים את 6ח(ו).

<חגית ברוק: "למעט תנאי שנקבע ברישיון לפי סעיף 6ח(ו) - - -

<אביטל סומפולינסקי: תנאי לפי 6ט(א)(9).

<אביטל סומפולינסקי: אחרת זה ייכנס כאן ויהיה בסמכות יו"ר המועצה.

<חגית ברוק: אז ההערה של אביטל לגבי ההחרגה של 6ט(א)(9) בפסקה (1) וההערה של איתמר לגבי הוספת הפרה של "שידר יותר משלושה ערוצים בפרסומות".

<אתי בנדלר: אלה הפרות שייכנסו לסכום הבסיסי?

<חגית ברוק: כן, לסכום הבסיסי.

<אתי בנדלר: אלה שתי הפרות שייכנסו לסכום הבסיסי, בנוסף לכל ההפרות שהזכרנו עד כה.

<חגית ברוק: וציינתי שגם בהפניות אולי נצטרך לעשות התאמות.

<אתי בנדלר: בסדר, זה כבר ברמה של נוסח.

<אתי בנדלר: אז אדוני, על סעיף 13יג(א) ניתן להצביע, עם התוספת והתיקון.

איתן כבל: מי בעד?

איתן כבל: הצבעה בעד אישור הסעיף – פה אחד סעיף 13יג(א) אושר בכפוף לשינויים שנאמרו לפרוטוקול.

איתן כבל: אושר.

<אתי בנדלר: את יכולה לעשות את זה איטי יותר?

<חגית ברוק: "הפר הוראה שקבע השר בתקנות לפי סעיף ט9(א)(2) עד (5), (8) ו-(9), כפי שהוחל בסעיף 12א(ד)".

איתן כבל: כל הכבוד לעורכת דין סומפולינסקי.

<אתי בנדלר: אז מה הנוסח הסופי של מה שהוספתן?

<חגית ברוק: "הפר תנאי שקבע השר בתקנות לפי סעיף ט9(א)(2) עד (5)" – אנחנו מורידים את (8) בהמשך להערתה של אביטל – "ו-(9), כפי שהוחל בסעיף 12א(ד)".

איתן כבל: אוקיי, יש עוד הפרה שמצאתם?

אני ממשיכה לקרוא: סעיף קטן (ב) מדבר על סמכותו של המנהל הכללי של משרד התקשורת להטיל עיצום כספי על בעל הרישיון לשידורים, כאשר אופי ההפרות מתייחס כמובן לנושאים שהם בהתאם לסמכותו של שר התקשורת ומשרד התקשורת בהיבטים שנוגעים יותר לתשתית, לתנאים ההנדסיים וכו'.

איתן כבל: מאוד מרתק.

איתן כבל: תתקדמי.

<אתי בנדלר: קודם צריך לאשר את סעיף (ב).

איתן כבל: אוקיי.

איתן כבל: הצבעה בעד אישור הסעיף – פה אחד סעיף 13יג(ב) אושר בכפוף לשינויים שנאמרו לפרוטוקול.

<אתי בנדלר: הסעיף אושר?

איתן כבל: הוא מאושר, אנחנו לא.

קוראת: עיצום כספי – בעל רישיון מיוחד לשידורים באמצעות תחנות השידור הספרתיות - - -

איתן כבל: את מקריאה מאוד לאט, אנחנו עכשיו בלילה.

לנוח. קוראת: אלה כל ההוראות הרלוונטיות לבעל רישיון מיוחד.

לנוח. קוראת: אחרי שיעבור את תקופת הינוקא ויהיה כזה בעל רישיון – אלה ההפרות שנוגעות אליו.

איתן כבל: הערות?

איתן כבל: הצבעה בעד אישור הסעיף – פה אחד סעיף 13יד(א) אושר.

איתן כבל: אושר.

איתן כבל: הלאה.

קוראת: אלה אותן הוראות שבסמכות השר, ולכן הסמכות להטיל עיצום כספי נתונה למנהל הכללי של משרד התקשורת.

איתן כבל: הצבעה.

איתן כבל: הצבעה בעד אישור הסעיף – פה אחד סעיף 13יד(ב) אושר.

איתן כבל: אושר.

קוראת: פה אנחנו מדברים על ערוץ נושאי.

קוראת: אנחנו קבענו הפרה לעניין כל אחת מהסמכויות שיש כלפי ערוץ נושאי שנקבעו בחוק זה.

איתן כבל: אפשר להצביע?

איתן כבל: קודם נסיים את (ב).

קוראת: אלה ההפרות שעניינן הפרת הוראות של השר, ולכן מי שמטיל הוא המנהל הכללי של משרד התקשורת.

איתן כבל: אוקיי.

איתן כבל: הצבעה בעד אישור הסעיף – פה אחד סעיף 13טו אושר.

איתן כבל: אושר.

<אתי בנדלר: דנה, מכיוון שגמרת לקרוא את ההפרות אני חושבת שכדאי שתבהירי לוועדה את עניין היקף ההפרות שנקבעו בשלן עיצומים כספיים.

<אתי בנדלר: באופן כללי.

<דנה נויפלד: באופן כללי, ההפרות האלה אמורות להתאים ולהלום את ההפרות שיש כיום כלפי בעל רישיון לשידורי כבלים ושידורי לוויין.

<דנה נויפלד: אנחנו דבקנו באותם נוסחים שקיימים היום.

<דנה נויפלד: כלומר, הפרות שיש בצדן הפרה לעניין בעל רישיון כללי לשידורי כבלים ושידורי לוויין, נמנות גם כאן.

<דנה נויפלד: יש הפרות שאינן מנויות כאן במסגרת - - -

<אתי בנדלר: כלומר, יש הפרות שלא ניתן להטיל בשלן עיצומים כספיים.

<דנה נויפלד: נכון.

<דנה נויפלד: אנחנו יודעים שיש כאלה, אבל כאן אנחנו נצמדנו להפרות הקיימות בחוק התקשורת.

<דנה נויפלד: בעזרת השם נביא את התיקון הרחב לעניין עיצומים כספיים וסמכויות המועצה, וככל שיש כאן הפרות כאלה – ואכן יש הפרות כאלה – אנחנו נעשה את ההתאמות וההשלמות הנדרשות.

איתן כבל: כבר אמרנו את זה בדיון הקודם.

<אתי בנדלר: בזה תם פרק העיצומים.

איתן כבל: אתם רוצים להתחיל פרק חדש?

<לאה ורון: משתוקקים.

איתן כבל: מה שנשאר לנו זה דמי הפצה, אינטרנט והוראות מעבר.

איתן כבל: האינטרנט זה בעצם הזכויות יוצרים.

איתן כבל: תודה רבה לכם, לילה טוב.

איתן כבל: היה לי לעונג.